N á v r h

vyhláška Ministerstva spravodlivosti Slovenskej republiky
z .................. 2004

o spravovacom a kancelárskom poriadku                                                                                                  pre okresné súdy, krajské súdy a Špeciálny súd

           Ministerstvo spravodlivosti Slovenskej republiky podľa § 94 ods. 1 zákona č. .../2004 Z.z. o súdoch a o zmene a doplnení niektorých zákonov ustanovuje:

§ 1
Predmet úpravy

...

P R V Á  Č A S Ť
SPRAVOVACÍ PORIADOK

P r v á  h l a v a
Organizácia súdu

Prvý oddiel
Výkon súdnictva

§ ...
Zamestnanci súdu, ktorí plnia úlohy pri výkone súdnictva

          (1)  Zamestnancami súdu, ktorí plnia úlohy pri výkone súdnictva podľa osobitného zákona1)                na okresnom súde, krajskom súde a Špeciálnom súde sú najmä

a)	asistent sudcu,
b)	súdny zapisovateľ,
c)	súdny vykonávateľ,
d)	súdny doručovateľ,
e)	zamestnanci podateľne súdu,
f)	...

           (2) Asistent sudcu je zamestnancom súdu ... 

           (3) Súdny zapisovateľ je zamestnanec súdu určený rozvrhom práce, ktorý vykonáva úkony spojené so zaznamenávaním priebehu súdneho pojednávania, najmä spisuje zápisnicu v konaní pred súdom.       

           (4) Súdny vykonávateľ je zamestnanec súdu určený rozvrhom práce, ktorý vykonáva úkony v rámci výkonu rozhodnutia v rozsahu určenom osobitným predpisom. Súdny vykonávateľ je viazaný príkazom sudcu; v prípade potreby si vyžiada od sudcu pokyny.

           (5) Súdny doručovateľ je zamestnanec súd určený rozvrhom práce, ktorý obstaráva úkony spojené s doručovaním písomností súdu.   

           (6) Zamestnanci podateľne súdu, sú zamestnanci súdu určení rozvrhom práce, ktorí plnia úlohy podľa tejto vyhlášky pri prijímaní a evidovaní podaní došlých na súd.

           (7) Počty zamestnancov súdu podľa odseku 1 sa určujú podľa osobitného právneho predpisu2).
         
Súdne oddelenie

§ ...

           (1) Súdne oddelenie zriadené pre sudcu alebo senát tvoria spravidla 
a)	vyšší súdny úradník,
b)	asistent sudcu,  
c)	tajomník oddelenia a
d)	administratívny/odborný aparát súdneho oddelenia. 

           (2) Tajomníkom senátu podľa ods. 1 písm. c) je spravidla súdny tajomník určený rozvrhom práce.

           (3) Kancelárske práce pre súdne oddelenie, ak nie je ďalej ustanovené inak, obstaráva administratívny aparát súdneho oddelenia. 

§ ...

           (1) Za chod súdneho oddelenia zodpovedá poverený súdny úradník. 

           (2) Dohľad nad činnosťou súdneho oddelenia vykonáva sudca alebo predseda senátu, pre ktorý sa súdne oddelenie zriadilo. Ak sa zriadilo súdne oddelenie pre vyššieho súdneho úradníka, dohliada tento vyšší súdny úradník na jeho chod.
 
           (3) Dohľad na činnosťou všetkých súdnych oddelení súdu vykonáva predseda súdu, ktorý môže poveriť na vykonávanie dohľadu nad súdnymi oddeleniam aj riaditeľa správy súdu..
 
§ ...

           (1) Poverený súdny úradník zodpovedný za chod súdneho oddelenia plní najmä tieto úlohy
a)	organizuje prácu v súdnom oddelení podľa pokynov samosudcu, senátu alebo vyššieho súdneho úradníka, pre ktorého je súdne oddelenie vytvorené, 
b)	vedie evidenčné pomôcky,
c)	vykonáva spisovú manipuláciu,
d)	poskytuje bežné informácie o súdnom konaní, s výnimkou údajov, ktorými by boli dotknuté záujmy účastníkov konania,
e)	dáva nazrieť do spisu účastníkom konania pokiaľ to povaha spisu pripúšťa,
f)	vykonáva úkony spojené s prípravou súdneho pojednávania,
g)	spisujú  do zápisnice  podania a  ústne vyhlásenia  účastníkov konania  o udelení,  odvolaní alebo  vypovedaní plnomocenstva, urobené  mimo  konania  a  oznamujú  odvolanie  alebo  výpoveď plnomocenstva účastníkom konania,
h)	prijímajú  do  zápisnice  žiadosti  o  oslobodenie  od súdnych poplatkov a  o ustanovenie zástupcu, ak bol návrh podaný mimo konania,
i)	vyznačujú doložku vykonateľnosti na rovnopisy rozhodnutí.
           
Druhý oddiel
Správa súdu

§ ...
Zamestnanci súdu plniaci úlohy pri správe súdu

           (1) Zamestnancami, ktorí plnia úlohy pri výkone správy a prevádzky súdu sú, okrem riaditeľa správy súdu, najmä
a)	personalista súdu,
b)	účtovník súdu,
c)	hospodár súdu,
d)	pokladník súdu,
e)	dozorový úradník,
f)	štatistik,
g)	zamestnanec poverený vedením správneho registra a kancelárie správy súdu,
h)	zamestnanci zabezpečujúci prevádzku informačných systémov súdu,
i)	knihovník súdu,
j)	archivár,
k)	vodiči
l)	kurič – údržbár a
m)	zamestnanci zabezpečujúci ochranu budovy súdu.

           (2) Podrobnosti o organizácii práce pri výkone správy súdu a úlohách zamestnancov súd podľa odseku 1 ustanoví organizačný poriadok súdu, ktorá vydá predseda súdu. 

           (3) Počty zamestnancov súdu podľa odseku 1 sa určujú podľa osobitného právneho predpisu2).

Tretí oddiel
Organizačné útvary súdu, ktoré plnia úlohy pri výkone súdnictva

§ ...

           (1) Organizačnými útvarmi súdu, ktoré plnia úlohy pri výkone súdnictva, okrem súdnych oddelení, sú najmä
a)	podateľňa,
b)	doručovacie oddelenie,
c)	spisovňa,
d)	sekretariát predsedu súdu,
e)	sekretariát správy súdu,
f)	...

           (2) Za činnosť organizačných útvarov uvedených v odseku 1 zodpovedá poverený zamestnanec súdu; na ich chod dohliada predseda súdu alebo v rozsahu jeho poverenia riaditeľ správy súdu.

Štvrtý oddiel
Styk s verejnosťou

§ …
Zriadenie funkcie hovorcu

           (1) Za účelom zabezpečenia komunikácie súdov s verejnosťou a médiami zriadia predsedovia krajských súdov a špeciálneho súdu funkciu hovorcu, ktorým môže byť len sudca daného súdu.

           (2) Za účelom zabezpečenia komunikácie súdov s verejnosťou a médiami môžu predsedovia okresných súdov zriadiť funkciu hovorcu, ktorým môže byť len sudca daného súdu.

           (3) Ak funkcia hovorcu nie je na okresnom súde zriadená je hovorcom okresného súdu predseda tohoto súdu, alebo podpredseda ktorý ho zastupuje.

§ …
Súčinnosť

           Sudcovia a administratívny aparát súdu sú povinní poskytnúť hovorcovi pri plnení jeho úloh súvisiacich s jeho funkciou potrebnú súčinnosť.

§ …
Zásady realizácie komunikácie hovorcu

           (1) Poslaním hovorcu je realizovať komunikáciu súdov s verejnosťou a médiami prostredníctvom princípov reaktívnej a proaktívnej komunikácie.

           (2) Podstatou reaktívnej komunikácie súdov je najmä podávanie jasnej, určitej, zrozumiteľnej a výstižnej odpovede na žiadosť o poskytnutie informácie alebo vysvetlenia ku skutočnostiam týkajúcich sa organizácie alebo činnosti súdu.

           (3) Podstatou proaktívnej komunikácie súdov je najmä vytvorenie techník systematického poskytovania jasnej, určitej a zrozumiteľnej informácie týkajúcej sa organizácie alebo činnosti súdov z vlastnej iniciatívy, najmä organizovaním tlačových a neformálnych  besied so zástupcami verejnosti a médií.

D r u h á  h l a v a
Príprava a priebeh súdneho pojednávania

§ ...
Zoznam prejednávaných vecí

           Poverený súdny úradník príslušného súdneho oddelenia urobí  opatrenie, aby zoznam všetkých vecí,  v ktorých  je nariadené  pojednávanie, hlavné  pojednávacie alebo verejné zasadanie  na ten istý deň, bol  vyvesený na dverách pojednávacej miestnosti. V zozname sa uvedú mená a priezviská sudcov, spisová značka, mená a priezviská  účastníkov (obžalovaných), predmet a čas pojednávania. 

§ ...

           (1) Ak  je  verejnosť  vylúčená,  oznámi  sa  také rozhodnutie senátu  alebo samosudcu  zreteľne  na  dverách pojednávacej miestnosti spolu so zákazom vstupu nepovolaným osobám.

           (2) Ak  možno  očakávať, že  občania  prejavia  o prejednanie niektorej veci väčší záujem,  urobí predseda senátu alebo samosudca za účinnosti správy súdu opatrenia  na dôstojný priebeh pojednávania. Najmä   nariadi   prejednávanie   veci   do  vhodnej  pojednávacej miestnosti  s  prihliadnutím   na  rozsah  predpokladaného  záujmu i možnosti súdu. V  prípade nebezpečenstva preplnenia pojednávacej miestnosti je oprávnený regulovať prístup vydávaním vstupeniek. Ak je  vstup do  pojednávacej miestnosti  podmienený vstupenkou, musí byť verejnosť vhodným spôsobom informovaná. 

Dôstojnosť súdneho konania
§ ...

           (1) Pred začatím pojednávania  vyvolá zapisovateľ predo dvermi pojednávacej  miestnosti  nahlas a  zrozumiteľne  vec, ktorá bude prejednávaná.  Zároveň  predbežne  zistí,  či  sa dostavili osoby, ktoré  boli  na  pojednávanie  pozvané,  a  vyzve  ich na vstup do pojednávacej  miestnosti. Vyvolanie  vecí týmto  spôsobom môže byť nahradené vhodným technickým zariadením.  Nie je prípustné, aby sa okrem súdnych osôb niekto ďalší zdržoval v pojednávacej miestnosti pred vyvolaním veci.

           (2) Do  pojednávacej  miestnosti   sa  vstupuje  s nepokrytou hlavou;  to  sa  nevzťahuje  na  príslušníkov ozbrojených zborov v službe a na  ženy, ak je to v  súlade s pravidlami společenského správania. 

           (3) Používanie úradného odevu sudcami, prokurátormi a advokátmi počas súdneho pojednávania upravuje osobitný predpis3).  

§ ...

           (1) Pri použití  pút, predvádzacích  retiazok  a  ďalších donucovacích  prostriedkov  na  predvedenie  osôb sa príslušníci Zboru väzenskej a justičnej stráže riadia osobitnými predpismi4).

           (2) Počas prítomnosti v pojednávacej miestnosti sa predvedeným donucovacie  prostriedky               na  pokyn  predsedu  senátu  alebo samosudcu snímajú,  ponechajú,  prípadne   znovu  použijú.                       Pri  rozhodovaní o takom opatrení zváži predseda senátu alebo samosudca najmä, či podľa dostupných  informácií   o  predvádzanom  je   dôvodné  podozrenie z pokusu o útek, napadnutia  prítomných osôb alebo iného násilného konania.  Rozhodnutie  o  tom  predseda  senátu alebo samosudca uvedie           v zápisnici o pojednávaní. 

§ ...

           (1) Pri príchode alebo odchode senátu alebo samosudcu vstanú osoby prítomné v pojednávacej miestnosti. Ak nie je k dispozícii poradná miestnosť,  súdne osoby  musia byť  v úradnom  odeve a  na svojich miestach už pri vyvolaní veci.

           (2) K senátu alebo samosudcovi sa  hovorí len postojačky. Predseda senátu alebo samosudca však  môže dovoliť osobám, ktorých vek alebo zdravotný stav to odôvodňuje, aby pri svojich prednesoch a výpovedi sedeli.

           (3) V  stoji vypočujú  všetci prítomní,  vrátane súdnych  osôb vyhlásenie  rozsudku. Inak  v priebehu  pojednávania sedia všetci prítomní, vrátane súdnych osôb na svojich miestach.

           (4) Klásť otázky  a vyjadrovať sa možno  len so súhlasom alebo na pokyn predsedu senátu alebo samosudcu.

           (5) Slovné  prejavy  sudcov  a  ostatných  osôb,  ktorým  bolo udelené slovo, musia byť hlasité a zrozumiteľné.

           (6) Obracať  sa na  sudcu, zapisovateľa,  prokurátora, obhajcu alebo právneho  zástupcu účastníka v priebehu  konania vo veciach, ktoré s prejednávanou vecou nesúvisia,  nie je prípustné, a to ani vtedy, ak ide o služobné záležitosti.

           (7) Osoby prítomné v pojednávacej miestnosti sú povinné zdržať sa  všetkého,   čo  by  mohlo   narušiť  hladký  priebeh   súdneho pojednávania,   vrátane  prejavovania   súhlasu  alebo   nesúhlasu              s priebehom pojednávania, výpoveďami osôb a s vyhlásenými rozhodnutiami.

           (8) Účastníkom  a ich  právnym zástupcom  je potrebné umožniť, aby sa v priebehu súdneho pojednávania navzájom poradili o svojich stanoviskách  a  návrhoch.  Za  tým  účelom  možno pojednávanie na primeraný čas prerušiť.

           (9) Fajčenie  alebo požívanie  jedál a  nápojov v pojednávacej miestnosti je zakázané. 

§ ...

           (1) V  pojednávacej  miestnosti  sa  všetkým,  s výnimkou osôb mladších ako pätnásť rokov, zásadne vyká.

           (2) Súdne osoby i ostatné  prítomné osoby sa navzájom oslovujú "pán  -  pani  -  slečna"  s  pripojením  funkcie alebo procesného postavenia, v  ktorom oslovený vystupuje,  alebo jeho akademického titulu. Iba osoby  mladšie ako pätnásť rokov možno  osloviť, ak sa to javí účelné na prekonanie ich hanblivosti, len menom.

           (3) V  prípade, že  je  nevyhnutné  rozlíšiť osoby  s rovnakým procesným  postavením,  možno   oslovenie  podľa  predchádzajúceho odseku doplniť i priezviskom konkrétnej osoby. 

§ ...

           (1) Pred vyhlásením rozhodnutia sa  senát odoberie do poradnej miestnosti.  Ak  nie  je                       k  dispozícii  poradná  miestnosť, vyzve predseda senátu prítomných, aby pojednávaciu miestnosť opustili.

           (2) Pred  návratom   senátu  z  poradnej   miestnosti  zariadi zapisovateľ, aby účastníci pojednávania  zaujali opäť svoje miesta v pojednávacej miestnosti. Ak sa porada koná priamo v pojednávacej miestnosti,  vyzve zapisovateľ  po skončení  porady účastníkov  na návrat                           do  pojednávacej miestnosti, prípadne sa na výzvu  použije vhodné technické zariadenie.

           (3) Obdobne ako senát môže postupovať aj samosudca. 

§ ...

           (1) Pred vyhlásením rozsudku vyzve predseda senátu alebo samosudca prítomných,  aby  povstali.  Sám  rozsudok vyhlasuje až do konca výrokovej časti v stoji, dôstojným spôsobom, plynulo a nahlas.

           (2) Po vyhlásení  výrokovej  časti  rozsudku  vyzve  predseda senátu  alebo samosudca prítomných,  aby si  sadli, a sám tiež v sede rozsudok  odôvodní a  dá potrebné  poučenie. Odôvodnenie  musí byť prednesené zrozumiteľne a presvedčivo.

           (3) Obdobne sa postupuje i pri vyhlasovaní výroku a odôvodnení uznesenia s tým rozdielom, že sa celé uznesenie vyhlasuje v sede.

           (4) Po úplnom  vyčerpaní obsahu pojednávania  vyhlási predseda senátu  alebo samosudca pojednávanie  za skončené a vyzve prítomných, aby sa vzdialili z pojednávacej miestnosti. 
Niektoré ďalšie úkony súdu

§ ...
Pribranie tlmočníka

           (1) Ak  koná  občan  pred  súdom   v  inom  ako  českom  alebo slovenskom  jazyku,  priberie  súd  tlmočníka.  Tlmočník  môže byť zároveň zapisovateľom. Táto okolnosť sa poznamená v zápisnici.

           (2) Podľa  ustanovení odseku  1  sa  postupuje obdobne  aj pri výsluchu  osôb hluchých,  nemých, alebo  hluchonemých, ak  sa nedá s nimi dorozumieť iným spoľahlivým spôsobom. 

§ ...
Predvolávanie niektorých osôb k súdnym úkonom

           (1) Príslušníci ozbrojených síl a  ozbrojených zborov v činnej službe  sa  predvolávajú  prostredníctvom  príslušných  služobných orgánov.  Ak  nie  je  známy  útvar,  v  ktorom vojak koná službu, predvoláva sa prostredníctvom posádkovej  správy, ak nie je známa, prostredníctvom okresnej vojenskej správy.

           (2) Osoby vo  výkone trestu odňatia slobody alebo vo väzbe sa predvolávajú prostredníctvom  nápravnovýchovného   ústavu  alebo väznice so žiadosťou o ich  predvedenie. Ak je predvolaná osoba vo väzbe  v  inej  veci,  treba  k  žiadosti  pripojiť písomný súhlas príslušného  orgánu  (prokurátora,   predsedu  senátu,  samosudcu) s predvedením.

           (3) Osoby  z výkonu  ústavného ochranného  liečenia, ochrannej výchovy   a z   psychiatrických   liečební sa predvolávajú prostredníctvom týchto ústavov (zdravotníckych zariadení), ktoré tiež  zabezpečia  ich predvedenie. Ak  to  vyžaduje  bezpečnosť zamestnancov  týchto  ústavov  (zdravotníckych  zariadení), urobia tieto ústavy (zdravotnícke  zariadenia) vo  výnimočných prípadoch samy opatrenia, aby bola pri predvedení osôb v ústavnej starostlivosti zaistená bezpečnosť zamestnancov ústavu. 

§ ...
Zasielanie súdnych písomností v niektorých prípadoch

           (1) Písomnosti určené tým, na ktorých  sa  vykonáva  trest odňatia   slobody,  alebo   ktorí   sú   vo väzbe, doručujú  sa prostredníctvom nápravnovýchovných ústavov a  väzníc, v ktorých sú umiestnení,  alebo  pri nutnom urýchlení i osobne povereným zamestnancov súdu (§ 6 ods. 1).

           (2) Osobám  vo výkone  ústavného ochranného  liečenia a osobám držaným   v  ústave   zdravotníckej  starostlivosti   sa  doručuje prostredníctvom  správy   príslušného  zdravotníckeho  zariadenia. Obdobne  sa   postupuje  u  chovancov  domovov   mládeže  a iných kolektívnych zariadení pre mládež.

           (3) Písomnosti určené tým,  ktorí požívajú diplomatické výsady a imunity, alebo tým  ktorí sú v ich bytoch,  alebo ktorým sa majú písomnosti  doručiť  v  budovách  alebo miestnostiach  chránených diplomatickou  imunitou,  predložia   sa  ministerstvu  na  ďalšie opatrenie.

           (4) Písomnosti    určené    príslušníkom    ozbrojených    síl a ozbrojených  zborov  v  činnej  službe,  ktorí  nie  sú hromadne ubytovaní  vo  vojenských  objektoch  alebo  objektoch ozbrojených zborov,  doručujú sa  priamo;  v  ostatných prípadoch  sa doručujú prostredníctvom ich veliteľov (náčelníkov). Ak nie je známy útvar, v ktorom vojak koná službu, doručujú sa písomnosti prostredníctvom posádkovej správy;  ak  nie je známa, prostredníctvom  územnej vojenskej správy. 

§ ...
Zápisnice v konaní pred súdom

           (1) Zápisnica  o pojednávaní  sa diktuje  nahlas, aby prítomní diktované  znenie počuli,  pokiaľ zákon  nepripúšťa iný postup5). 6) Predseda senátu (samosudca) môže vyslúchanému, predovšetkým ak ide o znalca, dovoliť, aby svoju výpoveď nadiktoval do zápisnice. Táto okolnosť sa poznamená v zápisnici.

           (2) Pokiaľ to zákony o konaní  pred súdom pripúšťajú, môže byť zápisnica o pojednávaní vyhotovená podľa nahlas diktovaného znenia tesnopisom  alebo  záznamovou  technikou;  o  tom  sa  k zápisnici pripojí doložka, v ktorej sa  uvedie meno a priezvisko zamestnanca, ktorý   zápisnicu   podľa   záznamu   vyhotovil.  Predseda  senátu alebo samosudca je povinný preveriť, či obsah vyhotovenej zápisnice je totožný  s obsahom  záznamu,  a  správnosť  vyhotovenia zápisnice potvrdí  svojím  podpisom.  Pokiaľ  zákony  o  konaní pred súdom neurčujú   inak,  netreba  záznam  uchovávať.  Ak  je  zápisnica o pojednávaní   vyhotovená  týmto spôsobom, možno upustiť  od prítomnosti  zapisovateľa na pojednávaní, s výnimkou hlavného pojednávania, verejného a neverejného zasadania.

           (3) Zápisnica sa  zapisuje v slovenskom  jazyku. Ak záleží  na doslovnom znení výpovede toho, kto nevypovedá v slovenskom jazyku, zapíše zapisovateľ alebo tlmočník jej príslušnú časť, pokiaľ je to možné, tiež v jazyku, v ktorom vypočúvaný vypovedal.

           (4) Obálku so zápisnicou o hlasovaní môže otvoriť len predseda senátu  nadriadeného súdu  pri rozhodovaní  o opravnom prostriedku a predseda senátu najvyššieho súdu pri rozhodovaní o sťažnosti pre porušenie zákona,  ako aj sudca poverený  vyhotovením rozsudku; po nahliadnutí  ju  opäť  zalepí,  opatrí  odtlačkom okrúhlej úradnej pečiatky a otvorenie potvrdí svojím podpisom.

           (5) Zápisnica o  hlasovaní sa nespisuje,  ak ide o jednoduché uznesenie,  na ktorom  sa  senát  uzniesol jednomyseľne  a ktorému predchádzala porada  len v pojednávacej  miestnosti bez prerušenia konania; v zápisnici o pojednávaní sa v takomto prípade poznamená, že uznesenie bolo vynesené bez prerušenia pojednávania.

§ ...
Používanie úradnej pečiatky

           Odtlačkom  okrúhlej úradnej  pečiatky opatrí  súd predovšetkým odpisy   (rovnopisy)   vyhotovení   súdnych rozhodnutí,  listiny o poverení  výchovou  a   zastupovaním  maloletého,  o ustanovení opatrovníka, úradné potvrdenie (vysvedčenie), doložku o právoplatnosti a vykonateľnosti  rozhodnutí, nariadenie  výkonu trestu a ochranných opatrení, príkaz na zatknutie, príkaz na prijatie do väzby a príkaz na prepustenie z  väzby alebo z výkonu trestu odňatia slobody,  žiadosť o  vypátranie  pobytu  osôb, opatrenie o  ustanovení obhajcu, ako aj všetky písomnosti  určené pre súdy alebo iné orgány v cudzine. 

§ ...
Doložka o právoplatnosti

           Len čo sudca alebo zamestnanec poverený úkonom podľa § 6 zistí, že rozhodnutie  nadobudlo právoplatnosť,   zaznamená   to  na vyhotovenom  rozhodnutí  založenom  v  spise  s  uvedením dňa, keď nastala  právoplatnosť, a  pripojí svoj  čitateľný podpis  a dátum vyznačenia. Ak nadobudlo  rozhodnutie právoplatnosť len čiastočne, je to  nutné v zázname  presne vyjadriť. Keď  bol podaný návrh  na doplnenie rozsudku, nie je to na prekážku tomu, aby bola pripojená doložka o právoplatnosti. 

§ ...
Vyznačovanie právoplatnosti a vykonateľnosti rozhodnutia

           Na žiadosť toho, komu  bol doručený rovnopis rozhodnutia alebo komu  bol vydaný  rovnopis  schváleného  súdneho zmieru  skôr, ako rozhodnutie  nadobudlo právoplatnosť,  vyznačí súd                    na predloženom rovnopise rozhodnutia alebo schváleného zmieru doložku právoplatnosti a vykonateľnosti  rozhodnutia alebo zmieru. Keď bol  podaný návrh  na doplnenie rozsudku, nie je to       na prekážku tomu, aby bola pripojená doložka právoplatnosti a vykonateľnosti rozhodnutia. 

§ ...
Rovnopis podaní

           (1) Písomné  podanie  treba predložiť súdu  v toľkých rovnopisoch, koľko ich treba, aby po jednom rovnopise mohol dostať súd a každý, komu sa majú tieto písomnosti doručiť.

           (2) Ak  nepredloží účastník  v určenej  lehote potrebný  počet rovnopisov písomného podania, hoci bol  k tomu vyzvaný, môže tieto rovnopisy  vyhotoviť  súd  na  účastníkove  trovy:  na to musí byť účastník vo výzve upozornený. Trovy sa vyznačia v zozname trov. 

§ ...
Vydávanie úradných potvrdení

           Predseda  senátu (samosudca)  môže na  žiadosť tých,  ktorí to potrebujú  na  uplatnenie  alebo  obhajovanie  svojich práv, vydať úradné  potvrdenie  o  skutočnostiach  známych  zo spisu, prípadne odpis niektorej písomnosti po zaplatení súdneho poplatku.
§ ...
Vyžadovanie súčinnosti od polície a iných orgánov

           (1) Súdy  sú oprávnené  vyžadovať od  orgánov obcí,  okresných úradov, orgánov polície a od iných orgánov a organizácií súčinnosť pri   plnení svojich  úloh,  a  to  predovšetkým  oznamovanie skutočností,  ktoré majú význam pre súdne konanie a rozhodovanie7). 

           (2) Od orgánov obcí, okresných úradov a obvodných úradov možno vyžadovať predovšetkým správy o správaní, majetkových a sociálnych pomeroch obvineného a účastníkov konania a o pomeroch mladistvého, ktoré majú podklad vo vlastných poznatkoch týchto orgánov.

           (3) Od orgánov polície môžu súdy vyžadovať predovšetkým správy o správaní obvineného a účastníkov konania, o správaní podmienečne odsúdeného  a  podmienečne  prepusteného  z  výkonu trestu odňatia slobody v určenej skúšobnej dobe  a o správaní odsúdeného na účely rozhodnutia o  zahladení odsúdenia, a o  pobyte a zamestnaní osôb. Ak  je  to  potrebné,  orgány  polície  na žiadosť súdu vykonávajú pátranie po pobyte osoby.

           (4) Od  zamestnávateľa môžu  súdy vyžadovať  správy o správaní ich zamestnancov  v zamestnaní a  o ich zárobkových  pomeroch alebo i o  ďalších skutočnostiach,  ak je  to potrebné  na súdne konanie a rozhodnutie.

D R U H Á  Č A S Ť
KANCELÁRSKY PORIADOK

P r v á  h l a v a
Prijímanie podaní

§ ...
Podateľňa

           (1) Podateľňa je spoločná pre všetky súdne oddelenia toho istého súdu a pre správu súdu. Obchodný register môže mať podateľňu osobitne

           (2) Prijaté podania podateľňa eviduje spravidla pomocou technických prostriedkov a programových prostriedkov schválených Ministerstvom spravodlivosti  Slovenskej  republiky   (ďalej  len  "ministerstvo").

§ ...
Prijímanie písomných podaní

           (1) Podateľňa je určená na prijímanie písomných podaní po celý deň.

           (2) Písomné podanie adresované súdu, správe súdu prijíma osobne zamestnanec súdu určený rozvrhom práce (ďalej len „zamestnanec podateľne“). Zamestnanec podateľne nesmie prijatie písomného podania odmietnuť; nesmie tiež podanie ani jeho prílohy už prijaté vydať, a to ani jeho podávateľovi. Písomnosti adresované inému súdu alebo orgánu verejnej moci nesmie podateľňa prevziať.

           (3) Zamestnanci súdu sú povinný podateľni ihneď odovzdať písomné podania určené súdu, ktoré došli na ich adresu.

§ ...
Potvrdenie o prijatí podania

           (1) Poštové zásielky prináša aspoň raz denne zamestnanec súdu na to určený. Je oprávnený prevziať od poštových orgánov všetky druhy zásielok, na prijatie ktorých ho predseda súdu písomne splnomocnil. Prevzaté zásielky, vrátane doručeniek a vrátených zásielok, odovzdá osobne zamestnancovi podateľne. Pri preberaní zásielok na pošte je preberajúci zamestnanec povinný skontrolovať, či zásielky nie sú poškodené. V prípade poškodenia zásielky vyžiada od pošty úradné potvrdenia o poškodení. Taktiež pri preberaní poštových zásielok na pošte je preberajúci zamestnanec povinný tieto skontrolovať podľa   zoznamu a zistené rozdiely ihneď odstrániť.

           (2) Zamestnanec súdu neprevezme zásielku, ktorá nie je vôbec alebo len čiastočne vyplatená.

§ ...
Podacia pečiatka

           (1) Podacia pečiatka obsahuje označenie súdu, dátum, čas (hodinu a minútu), kedy podanie došlo, či bolo doručené osobne alebo poštou, údaje o počte rovnopisov, rubrík a príloh. Ak tvorí prílohu spis alebo niekoľko spisov, vyznačia sa takéto prílohy slovom „Spis“, „Dva spisy“, atď. Na podaní sa vyznačia aj iné predmety, ktoré došli a odovzdávajú sa s podaním príslušnému súdnemu oddeleniu. Zamestnanec podateľne opatrí došlé podania a vrátené nedoručené zásielky podacou pečiatkou súdu. Nalepené kolky znehodnotí zamestnanec podateľne okrúhlou pečiatkou súdu, tak, aby pečiatka bola čiastočne odtlačená aj na papierovom podklade, na ktorom sú nalepené kolky. Ak došla zásielka v poškodenom obale, pripojí sa vedľa podacej pečiatky „došlo poškodené“.

           (2) Podacou pečiatkou sa pečiatkujú všetky rovnopisy podania. Prílohy sa podacou pečiatkou nepečiatkujú. Podacia pečiatka sa, pokiaľ je to možné, vytlačí na prázdne miesto v hornej časti podania. 

           (3) Zbierku zákonov Slovenskej republiky a iné úradné publikácie pre knižnicu súdu odovzdá zamestnanec podateľne bez odtlačku podacej pečiatky knihovníkovi, ak neurčí predseda súdu iný postup.

           (4) Na podania urobené ústne do zápisnice sa neodtlačí podacia pečiatka; odovzdajú  sa príslušnému súdnemu oddeleniu.

§ ...
Otváranie zásielok

           (1) Zamestnanec podateľne nesmie otvoriť zásielky
a)	s písomnosťami, ktoré obsahujúce utajované skutočnosti,
b)	adresované súdu do rúk predsedu alebo podpredsedu súdu,
c)	obsahujúce podľa označenia alebo oznámenia závet,
d)	obsahujúce podľa označenia výpisy z bankových účtov, ktoré sa odovzdávajú priamo účtovníkovi súdu (riaditeľovi správy súdu, poverenému zamestnancovi učtárne súdu),
e)	ktorých otváranie si vyhradil vedúci príslušného pracoviska,
f)	adresované na meno konkrétneho zamestnanca súdu.

           (2) Podacia pečiatka sa v prípadoch uvedených v odseku 1 odtlačí na obálke. Príslušný zamestnanec súdu, prípadne zamestnanec ním poverený, sa po otvorení zásielky došlej písomnosti podpíše s poznámkou „Otvoril dňa ...“ a zariadi, aby sa na nej dodatočne odtlačila podacia pečiatka, ktorej dátum sa musí zhodovať s dátumom podacej pečiatka na obálke zásielky. 

           (3) Ak sa otvorila zásielka uvedená v odseku 1 v podateľni omylom, urobí o tom zamestnanec podateľne, ktorý ju otvoril, záznam na obálke a predloží ju oprávnenej osobe.

§ ...
Príjem peňažných hodnôt a hnuteľných vecí

           (1) Písomné podania, ktoré obsahujú peňažné hodnoty (v hotovosti, kolky a pod.), cenné papiere a iné hnuteľné veci, opatrí zamestnanec podateľne vedľa podacej pečiatky údajom o druhu a výške hodnoty, prípadne stručným popisom hnuteľných vecí a svojim podpisom.

           (2) Hotové peniaze odovzdá osobne na potvrdenie pokladníkovi (zamestnancovi pokladne súdu), ktorý zariadi ich uloženie na príslušný bankový účet súdu s potvrdenkou o tom nalepí na podanie. Nenalepené kolky, zmenky, šeky odovzdá príslušnému  súdnej kancelárii, ktorá potvrdí prevzatie v knihe došlých kolkov, zmeniek (šekov), vedenej v riadkovanom zošite. Prípadné došlé poštové poukážky alebo šeky na prevzatie peňazí v hotovosti súdom odovzdá zamestnanec podateľne účtovníkovi súdu (poverenému zamestnancovi učtárne súdu) , ktorý zariadi prevod peňazí na príslušný účet súdu. O týchto poukážkách alebo šekoch vedie zamestnanec podateľne jednoduchý prehľad, z ktorého je zjavné, kedy poukážka alebo šek došli, od koho, v akej veci, výška sumy a potvrdene o prevzatí poukážky alebo šeku.

           (3) Peňažné sumy môže od účastníkov konania prijať na súde len pokladník súdu (poverený zamestnanec súdu). Tieto platby musí pokladník súdu odovzdať denne na bankový účet súdu. Podávateľovi, ktorý chce zložiť peňažnú sumu vydá pokladník poštovú poukážku vyplnenú údajmi o účele platby a spisovou značkou a vyzve ho, aby peniaze zložil na bankový účet súdu.

           (4) Cenné papiere a iné hnuteľné veci došlé na súd odovzdá zamestnanec podateľne osobne na potvrdenie zamestnancovi súdu, ktorý je poverený vedením knihy úschov; inak tieto hodnoty zložené do úschovy súdu môže od účastníkov konania prijať len zamestnanec poverený vedením knihy úschov.

           (5) S výnimkou prípadov uvedených v ods. 1 až 4 a oprávnení súdneho vykonávateľa, nesmú zamestnanci súdu prijať žiadne peňažné hotovosti, cenné papiere, ani iné hnuteľné veci. O tom treba účastníkov konania, okrem upozornenia na orientačnej tabuli, (§ ... odkaz na spravovací poriadok) upovedomiť aj vhodnými výveskami.

§ ...
Predaj kolkov

           Predseda súdu môže po dohode s poštou nariadiť predaj kolkov v úradných miestnostiach súdu. Pritom sa postupuje podľa ustanovení v prílohe ... Predaj kolkov nemožno spájať s činnosťou podateľne. 

§ ...
Rozdeľovanie pošty

           (1) Došlé písomnosti roztriedi zamestnanec podateľne a aspoň raz denne ich odovzdá jednotlivým súdnym oddeleniam, ktorým podľa rozvrhu práce patria. Naliehavé podania odovzdá zamestnanec podateľne príslušnej kancelárii ihneď. Ak nemožno zistiť, do ktorého súdneho oddelenia vec patrí, vyžiada si zamestnanec podateľne pokyn riaditeľa správy súdu alebo dozorného úradníka (predsedu súdu).

           (2) K podaniam došlým poštou pripojí zamestnanec podateľne obálku. Ak dôjde v jednej obálke viacej podaní, pripojí sa obálka k tomu z nich, v ktorom pre posúdenie, či sa lehota zachovala, alebo z iných závažných dôvodov je treba viesť presný dátum, kedy sa podanie odovzdalo na poštu. Na ostatné podania sa urobí v prípade potreby záznam „Obálka pripojená k ...; podľa poštovej pečiatky podané na poštu dňa...“ a pripojí svoj podpis. Ak nie je potrebná obálka na dôkaz, kedy sa podanie podalo na poštu, alebo na dôkaz o výške zaplateného poštovného, príslušný zamestnanec súdneho oddelenia obálku zo spisu vyradí. Na podaniach odovzdaných osobne poznamená zamestnanec podateľne pri odtlačku podacej pečiatky „podané osobne“ a pripojí svoj podpis.

           (3) Pri spracovaní došlých podaní možno použiť aj výpočtovú techniku.

           (4) Pri podaní žalôb (návrhov) na začiatku konania, poverený zamestnanec súdu vydá potvrdenia o pridelení veci zákonnému sudcovi a číslo jej konania. 

§ ...
Doručovacie oddelenie

           (1) Doručovacie oddelenie je spoločné pre všetky súdne oddelenia. Pre oddelenia umiestnené v inej budove možno zriadiť osobitné doručovacie oddelenie.

           (2) Doručovacie oddelenie je povinné vykonať všetky doručenia bez prieťahov a podľa pokynov riaditeľa správy súdu alebo dozorného úradníka (inak nazvať).

§ ...

           (1) Riadne vybavené písomnosti určené na doručenie (s doručenkami) roztriedené podľa spôsobu doručenia (poštou, doručovateľom) sa odovzdajú v  určených hodinách oddeleniu obstarávajúcemu doručovaciu službu. Toto oddelenie prevzatie písomnosti nepotvrdzuje.

           (2) Oddelenie, ktoré obstaráva doručovaciu službu, zabalí (zalepí) zásielky; pritom treba dbať aby viacej zásielok určených tomu istému adresátovi, pokiaľ sa nemajú doručiť na doručenku, sa zaslalo v jednom obale. Doručovacie oddelenie ďalej zariadi hromadné odnesenie zásielok na poštu alebo ich doručovanie súdnym doručovateľom; v naliehavých prípadoch možno písomnosti odniesť na poštu alebo doručiť i jednotlivo.

§ ...

           Ak sa ustanovuje, že rozhodnutie súdu sa má doručiť vyhláškou, vyvesí sa na úradnej tabuli súdu a vyznačí sa v ňom, kedy sa tak stalo. Ak uplynie doba, po ktorú malo byť rozhodnutie súdu vyvesené, zoberie sa z úradnej tabule, vyznačí sa na ňom, kedy sa zvesilo a odovzdá sa na založenie do príslušného spisu.

§ ...

           (1) Pre evidenciu doručovaných písomností vedie oddelenie obstarávajúce doručocvaciu službu knihu poštových zásielok a doručovaciu knihu (vzor v prílohe)

           (2) Podľa potreby možno viesť aj viac doručovacích kníh.

§ ...

           (1) Do knihy odoslaných doporučených poštových zásielok sa zapisujú doporučené zásielky jednotlivo podľa čísel s uvedením mena a priezviska adresáta a miesta určenia.

           (2) Súdny doručovateľ, ktorý odnáša zásielky na poštu, si dá od zamestnanca pošty potvrdiť prevzatie doporučených zásielok v knihe poštových zásielok, a to pečiatkou a podpisom.

           (3) Zamestnanec doručovacieho oddelenia vedie výkaz o počte odoslaných zásielok, ktorý je potrebný na preverenie správnosti výšky poštovného.

§ ...

           (1) Do doručovacej knihy sa zapisujú všetky písomnosti, ktoré má doručiť súdny doručovateľ súdu.

           (2) Zápisy do tejto knihy treba vykonať v deň skutočného odovzdania písomnosti súdnemu doručovateľovi. Zápisy tvoria pre každý deň osobitne uzavretú skupinu označenú dátumom a oddelenú čiarou od zápisov z predchádzajúceho dňa. 

§ ...

           Doručenia, ktoré sa konajú na žiadosť iných súdov (orgánov), vykonávajú sa rovnako ako doručenia vlastných písomností. Doručenky od doručených písomností, a zašle sa doručenka s nedoručiteľnou písomnosťou dožiadajúcemu súdu (orgánu) a na doručenke sa uvedie, prečo sa doručenie nevykonalo. Vrátenie sa uvedie v obidvoch prípadoch v doručovcej knihe s uvedením dňa, kedy sa tak stalo.

§ ...

           (1) Vrátené doručenky a nedoručené zásielky sa ešte v ten istý deň, keď došli, odovzdajú príslušnému oddeleniu; deň doručenia, ako i vrátenie nedoručiteľných zásielok sa v knihe poštových zásielok nevyznačuje.

           (2) Doručenky od doporučených zásielok, ktoré nedošli včas späť, vyžiada poverený zamestnanec súdneho oddelenia od dodacej pošty s použitím vzoru č. .... kanc. Pioradku. Reklamácia sa zašle pošte v obci, kam sa určila pôvodná zásielka; vo veľkých mestách pošte príslušnej mestskej štvrti. Reklamácie, ktoré sa týkajú chybného postupu doručovateľa pošty ori doručení, treba adresovať dodacej pošte.

           (3) Správy o chybách v poštovej doprave s uvedením stručného skutkového stavu a s odvodnením treba zasielať pošte v zmysle poštového zákona. (odkaz na zákon)

§ ...
 
           (1) Dožiadania cudzozemských súdov alebo úradov o doručenie vybavuje oddelenie, ktoré obstaráva právnu pomoc; takéto dožiadanie sa zapisuje do registra právnych dožiadaní          (vzor ... ). Doklad o vybavení dožiadania o právnej pomoci sa píše slovensky v troch vyhotoveniach, pričom jedno vyhotovenie zostáva v spise, v ktorom sa dožiadanie vybavuje.  

D r u h á  h l a v a 
Súdne registre a ostatné evidenčné pomôcky

Prvý oddiel
Súdne registre

Všeobecné ustanovenia
§ ...

           (1) Súdny register je zoznam všetkých nevybavených vecí patriacich podľa rozvrhu práce príslušnému sudcovi alebo inému zamestnancovi súdu. V súdnom registri sa uvádza najmä spisová značka, predmet konania, označenie účastníkov konania, dátum podania návrhu, označenie aktuálneho držiteľa spisu a dátum posledného úkonu v spise. 

           (2) Súdny register má charakter evidenčnej pomôcky, je určený pre vnútornú potrebu súdov a nie je verejne prístupný.

           (3) Ďalšie údaje viažuce sa na predmetný spis sa vyznačujú v elektronickej forme schválenej ministerstvom.

           (4) Súdny register podáva prehľad o stave každej spísanej veci  v ktoromkoľvek štádiu konania a je tiež podkladom na vypracovanie štatistického výkazu o činnosti súdu.

           (5) Každé podanie, ktorým sa dáva podnet na začatie konania alebo inú činnosť súdu, sa zapisuje do registrov oddelení príslušného úseku súdu.

§ ...
Vedenie súdneho registra

           (1) Súdny registre sa zakladá v elektronickej podateľni súdu zaznamenaním údajov podľa technických a programových prostriedkov schválených ministerstvom a podľa rozvrhu práce. (odkaz na rozvrh práce)

           (2) Evidencia spisov sa vedie v elektronickej forme v registri oddelenia každého sudcu. Ak nie je elektronická forma evidencie na niektorý druh súdnej agendy schválená, vedie sa evidencia doterajším spôsobom.

           (3) Okresné súdy sú povinné viesť súdne registre uvedené v § ... ods. 6.

§ ...

           (1) Ak je vec vylúčená na samostatné konanie v trestných veciach, zapíše sa do oddelenia sudcovi, v ktorého oddelení bol spis, v ktorom bola vec vylúčená a zapisuje sa v registri trestných vecí pod novou spisovou značkou. V prípade, ak sudca rozhodne o spojení vecí do jedného konania, pripojené veci sa vyznačia v súdnom registri ako veci vedené pod spisovou značkou tej veci, ku ktorej boli pripojené, a to až do jej skončenia.

           (2) Ak je vec vylúčená na samostatné konanie v iných než trestných veciach, prideľuje sa prostredníctvom generátora a zapisuje sa v príslušnom súdom registri pod novou spisovou značkou. V prípade, ak sudca rozhodne o spojení vecí do jedného konania, pripojené veci sa vyznačia v súdnom registri ako veci vedené pod spisovou značkou tej veci, ku ktorej boli pripojené, a to až do jej skončenia.

§ ...

           Podateľňa zapíše do príslušného registra každý návrh alebo žiadosť na začatie súdneho konania podľa obsahu podania, založí súdny spis a vydá potvrdenie o prijatí a zápise do registra.

§ ...

           (1) Ak sa zapíše do príslušného registra elektronickou podateľňou, poverený zamestnanec súdu skontroluje správnosť zapísaných údajov, vykoná lustráciu predchádzajúcich zápisov a v prípade potreby opraví nesprávne zapísané údaje alebo doplní chýbajúce údaje. V prípade nejasností alebo neúplných podaní sa postupuje podľa osobitného zákona (odkaz na § 43 ods. 1 OSP)

           (2) Poverený zamestnanec súdu zodpovedá za vedenie registra a správnosť a úplnosť údajov spisu až do jeho uloženia do archívu.

§ ...

           Súdny register sa pre archívne účely vytlačí po ročnej uzávierke registra a uchová sa v tlačenej forme aj v elektronickej forme.

§ ...
Súdne registre okresného súdu
          
           (1) Pre evidenciu spisov sa na okresnom súde vedú tieto druhy registra, pre veci
a)	trestné,
b)	občianskoprávne,
c)	obchodné,
d)	opatrovnícke a starostlivosti o maloletých,
e)	správne,
f)	obchodného registra,
g)	dedičské,
h)	výkonu rozhodnutia,
i)	exekučné,
j)	platobné rozkazy,
k)	úschovy a umorovania listín.

           (2) Veci, ktoré sa zapisujú do jednotlivých súdnych registrov okresného súdu podľa § ... ods. ... sú uvedené v prílohe č. ... .

Súdny register krajského súdu
§ ...

           Ak ďalej nie ustanovené inak, použijú sa na súdne registre krajských súdov ustanovenia o súdnych registroch okresných súdov.

§ ...

          (1) Evidencia spisov krajského súdu sa vedie v súdnych registroch pre prvostupňovú agendu a pre odvolaciu agendu. Všetky registre na krajskom súde sa vedú pre agendu občianskoprávnu, správnu, obchodnú a trestnú.

           (2) Poradie určené rozvrhom práce sa prerušuje zapísaním veci po jej zrušení na základe odvolania do registra tomu sudcovi alebo senátu, ktorý vo veci rozhodoval pred jej zrušením. Vec sa vedie pod pôvodnou spisovou značkou. Po zrušení veci na základe odvolania sa vec zapíše do registra tomu senátu alebo samosudcovi, ktorý vo veci rozhodoval pred jej zrušením pod novou spisovou značkou. Súvislosť s pôvodnou vecou sa vyznačí v poznámke.

           (3) Veci vybavené inak v odvolacom senáte a znovu predložené na rozhodnutie o odvolaní budú zapísané do registra tomu odvolaciemu senátu, ktorý vec inak vybavil pod novou spisovou značkou. Súvislosť s pôvodinou vecou sa vyznačí v poznámke.

           (4) O návrhu na povolenie obnovy konania rozhoduje senát alebo sudca, určený náhodným výberom. V prípade, že obnova konaní bude povolená, vec bude vedená v registri pod novou spisovou značkou a v konaní bude rozhodovať sudca, ktorý rozhodol vo veci pred povolením obnovy konania. Súvislosť a pôvodnou vecou sa vyznačí v poznámke.

           (5) Ak bola vo veci vyslovená miestna alebo vecná nespríslušnosť a nadriadený súd vyslovil na návrh  súdu, ktorému bola vec postúpená, že jeho nesúhlas s postúpením veci je dôvodný. Vec nude zapísaná do registra tomu senátu alebo sudcovi, ktorý vyslovil nespríslušnosť, pod novou spisovou značkou.

           (6) Ak bola vec zapísaná do registra občianskoprávnych vecí, hoci mala byť zapísaná do registra obchodných vecí alebo opačne, môže byť prevedená do správne určeného registra s novou spisovou značkou iba do času, kým nezačal vykonávať konkrétne úkony smerujúce k vybaveniu veci senát alebo sudca podľa pôvodného pridelenia. Po vykonaní konkrétneho úkonu smerujúcemu k vybaveniu veci dokončí senát alebo sudca, ktorému bola vec do registra zapísaná.

           (7) Ak nebude možné zapísať vec pôvodnému senátu (sudcovi), pretože senát v pôvodnom zložení neexistuje, sudca prestal byť sudcom, bol pridelený na iný súd alebo z rôznych iných dôvodov, budú veci uvedené v ods. 2 až 6 pridelené senátu, v ktorom je podľa rozvrhu práce zadelený sudca, ktorý bol určený ako poverený člen pôvodného senátu; inak bude vec pridelená náhodným spôsobom.

           (8) Veci, ktoré sa zapisujú do jednotlivých súdnych registrov krajského súdu podľa § ... ods. ... sú uvedené v prílohe č. ... .

§ ...
Osobitné ustanovenie o registroch agendy na úseku obchodného registra

           (1) Na úseku obchodného registra sa vedú tieto registre agendy
a)	register „Re“,
b)	register „Nre“,
c)	register „Exre“.

           (2) Veci, ktoré tvoria jednotlivé registre agendy na úseku obchodného registra podľa § ... sú uvedené v prílohe č. ... .

Druhý oddiel
Ostatné evidenčné pomôcky

§ ...

...

T r e t i a  h l a v a
Súdny spis

§ ...

           Všetky písomnosti, ktoré sa vzťahujú na tú istú vec tvoria súdny spis (ďalej len „spis“).

§ ...
Spisový obal a jeho náležitosti

           (1) Všetky spisy sa zakladajú do spisového obalu.

           (2) Vzhľad spisového obalu a jeho náležitosti sú pre  súdy definované v príslušnej softwarovej aplikácii (ďalej len „aplikácia Podateľňa – registre“) , ktorú sú súdy povinné používať z dôvodu, že všetky veci týkajúce sa výkonu súdnictva sa na základe zákonom stanovenej povinnosti prideľujú sudcom náhodným výberom pomocou technických prostriedkov a programových prostriedkov schválených ministerstvom.
 
           (3) Z dôvodu zachovania jednotnosti vzhľadu a náležitostí spisového obalu na všetkých súdoch  sú súdy povinné prispôsobiť vzhľad a náležitosti spisového obalu náležitostiam určeným v aplikácii  Podateľňa – registre aj v  prípadoch, ak sa vec z technických dôvodov, organizačných dôvodov alebo  z iných dovolených dôvodov, pridelí inak ako prostredníctvom elektronickej podateľne.
 
           (4)  Spis je  počas celej doby jeho vybavovania uložený v spisovom obale, ktorý má predpísaný  vzhľad a náležitosti. Súdy  zabezpečia, aby údaje uvádzané na spisovom obale boli zapisované na spisový obal priebežne pri ich vzniku a aby boli presné a aktuálne.
 
           (5) Za dodržanie podmienok ustanovených v bodoch 1. a 2. je zodpovedný predseda súdu. Za  riadne administratívne zaznamenávanie  príslušných údajov  podľa bodu 3 je zodpovedný ten zamestnanec súdu, na ktorého úrovni aktuálne vzniká údaj, ktorý má byť uvedený na spisovom obale.

§ ...
Spisová značka

           (1) Každý spis dostane spisovú značku. Spisová značka sa skladá z označenia a z bežného čísla registra, do ktorého je vec zapísaná a z posledných dvoch číslic letopočtu.

           (2) Ak sa vedie pre každé z niekoľkých súdnych oddelení register samostatne, alebo ak sa pre niekoľko súdnych oddelení vedie spoločný register, uvedie sa pred označením registra vždy číslo oddelenia podľa rozvrhu práce a to arabskou číslicou.

           (2) Pri trestných veciach zaslaných súdu prokurátorom v súvislosti s podaním obžaloby sa spisová značka napísše na spisový obal nad spisovou značkou prokuratúry.

           (4) Spisová značka, ktorú vec dostane na súde druhého stupňa sa napíše na spisový obal len obyčajnou ceruzou. Po vrátení spisu súdu prvého stupňa sa táto značka na obale vymaže. Spisová značka, ktorú vec dostane na súde druhého stupňa sa trvale vyznačí na predkladacej správe.

           (5) Spisová značka, ktorú vec dostane na dožiadanom súde sa vyznačí trvale naliste, kde je uvedené dožiadanie. Na obale sa píše len obyčajnou ceruzou a po vrátení spisu sa táto značka na obale vymaže.

§ ...
Číslovanie listov spisu

           (1) Jednotlivé písomnosti, vrátane splnomocnení, sa opatria pri zaradení do spisu spisovou značkou a číslom listu, a to spravidla v pravom hornom rohu. Takto sa označí aj vrátená a nedoručená zásielka. Rovnopisy podaní, doručenky a také prílohy, ktoré po skončení veci treba účastníkom vrátiť, nedostanú číslo listu. V konaniach o preskúmanie rozhodnutí iných orgánov sa spisovou značkou a číslom listu označí jedno vyhotovenie preskúmavaného rozhodnutia; po skončení konaní sa toto rozhodnutie nevracia.

           (2) V trestných spisoch, ktoré zasiela prokuratúra súdu, sa pokračuje v číslovaní listov bez prerušenia.

           (3) V odvolacom konaní sa pokračuje súvisle v číslovaní písomností v spise súdu prvého stupňa. Rovnako sa postupuje vo veciach, v ktorých sa povolila obnova konania a tam, kde sa v konaní pokračuje po zrušení pôvodného rozhodnutia na základe sťažnosti pre porušenie zákona, dovolania alebo po zrušení rozhodnutia súdu nálezom ústavného súdu.

           (4) V spise D, ktorý vrátil okresnému súdu súdny komisár, sa pokračuje na súde súvisle v číslovaní listov.

           (5) Obálka so zápisnicou o hlasovaní sa označí samostatným číslom listu.

§ ...
Číslo konania

           (1) Spisová značka a k nej pripojené číslo listu písomnosti alebo vyhotoveného rozhodnutia tvorí číslo konania. Ak písomnosť alebo rozhodnutie obsahuje viacej čísiel listov, uvedie sa v čísle konania len prvé číslo listu.

           (2) Číslom konania sa označia všetky odpisy alebo rovnopisy rozhodnutia, všetky písomnosti, ktoré sa majú expedovať, ako aj obálky a doručenky.

§ ...
Obsah spisu

           Súdy zabezpečia, aby každý  spis od jeho založenia obsahoval v určenom poradí tieto listiny:
a)	spisový prehľad,
b)	potvrdenie o prijatí podania,
c)	každé podanie, na základe ktorého možno začať konanie pred súdom,
d)	prílohovú obálku, 
e)	zoznam  poplatkov a trov konania,
f)	zoznam pripojených spisov.

§ ...
Spisový prehľad
 
           „Spisový prehľad“ slúži na stručnú informáciu o obsahu spisu. Zakladá sa  do spisu ako prvá listina a zapisujú sa do neho všetky ostatné listiny, ktoré tvoria obsah spisu. Do spisového prehľadu sa zapisuje: názov a označenie listiny a číslo listu uloženej listiny podľa poradia uloženia. Čísluje sa každý list spisu od čísla listu 1 vzostupne až do skončenia spisu.
 
§ ...
Potvrdenie o prevzatí podania
 
           (1)  Potvrdenie o  prevzatí podania, ktoré vydáva podateľňa podávajúcemu a ktoré obsahuje určenie čísla  spisu a pridelenie veci na vybavenie, sa v jednom vyhotovení zakladá do  spisu ako druhá listina.
 
           (2) Potvrdenie o prevzatí podania sa vyhotoví v takom počte rovnopisov, aby každý účastník konania obdržal jeden  rovnopis.
 
§ ...
Podanie
 
           (1) Každé podanie, ktoré je  návrhom na začatie konania, podnet na začatie konania, ktoré možno začať aj bez návrhu, rozhodnutie o začatí konania z úradnej moci, z obsahu ktorého vyplýva  predmet  konania,  o ktorom sa vedie  spis, sa do  spisu zakladá ako tretia listina vrátane jej príloh.

           (2) Všetky ďalšie podania, ktoré boli doručené súdu, s výnimkou podaní doručených súdu na pojednávaní, musia byť do spisu založené prostredníctvom podateľne a musia byť opatrené prezentačnou pečiatkou súdu v poradí ako boli doručené súdu.
 
§ ...
Prílohová obálka
 
           Do  spisu sa ako ďalšia, štvrtá povinná náležitosť spisu zakladá „Prílohová obálka“, ktorá môže mať formát podľa potreby . Do prílohovej obálky sa zakladajú listinné dôkazy predložené účastníkmi konania. Na prílohovej obálke musia byť uvedené údaje o tom aké listiny obsahuje, kto a kedy ich súdu predložil. 
 
§ ...
Zoznam poplatkov a trov konania
 
           Ako piata v poradí sa do  spisu zakladá listina „ Zoznam poplatkov a trov konania“, do ktorej sa v priebehu  konania zapisuje údaj o zaplatení súdneho poplatku, zaplatené preddavky na trovy dôkazov, vyčíslené trovy navrhovateľa, trovy odporcu,  vyčíslené trovy,  ktoré vznikli  štátu a iné údaje.
 
§ ...
Zoznam pripojených spisov
 
           Do  spisu sa ako šiesty v poradí zakladá „Zoznam pripojených spisov“, do ktorého sa v priebehu konania zaznamenáva údaj o dátume pripojenia iného spisu k tomuto spisu, číslo  pod ktorým sa vedie pripojený spis  a dátum vylúčenia pripojeného spisu.

§ ...
Zakladanie dokladov o doručovaní a doručení súdnych zásielok
 
           Doklady o doručovaní a o doručení súdnych zásielok sa do  spisu zakladajú tak, že sú pevne spojené so samostatným hárkom kancelárskeho papiera. Do spisu sa zakladajú za listinu, ktorá bola predmetom doručovania. Týmto spôsobom sa nemusí postupovať, ak formát dokladu o doručovaní a doručení umožňuje samostatné založenie do spisu. Doklad o doručení a doručovaní, alebo hárok, s ktorým je doklad pevne spojený, musí byť vždy opatrený samostatným číslom listu spisu, nasledujúcim po predchádzajúcom čísle listu v spise a záznamom o tom, ku ktorej listine sa doručenka vzťahuje a s uvedením čísla listu, na ktorom sa doručovaná listina v spise nachádza.

§ ...
Viazanie spisu
 
           (1) Listiny, ktoré tvoria obsah spisu musia byť už v priebehu vybavovania spisu vzájomne pevne spájané tak, aby spôsob viazania neumožňoval dodatočné vynímanie listiny zo spisu, jej odstránenie alebo nahradenie.

           (2) Viazanie spisu možno zabezpečiť predovšetkým lepením, viazaním špagátom, rýchloviazačom alebo iným vhodným spôsobom.

Manipulácia so spismi

§ ...
Nazeranie do spisu

           (1) Do  spisu môže nazerať účastník konania v súlade s úpravou uvedenou v § 44 ods. 1 OSP, v presne vymedzenom čase príslušného pracovného dňa, ktorý je určený v rozvrhu práce. Každý účastník má právo na informáciu, kde, akým spôsobom a kedy je možné do spisu nazrieť.                                                                                Iná osoba ako účastník môže nazerať do  spisu vždy len so súhlasom zákonného sudcu v predmetnej veci. Do spisu je možné nazerať aj na dožiadanom súde.    
 
           (2) Do  spisu možno nazerať iba v prítomnosti povereného zamestnanca súdu,  ktorý o nazretí do spisu vyhotoví v spise písomný záznam.  Záznam obsahuje údaje o tom kto, na základe akého oprávnenia a kedy do spisu nazrel. Poverený zamestnanec, ktorý je pri nazeraní do spisu prítomný, zodpovedá  za neporušenie  obsahu  spisu a jeho úplnosť.

§ ...
Zasielanie spisu na nazeranie

           Na odôvodnenú žiadosť možno so súhlasom predsedu senátu alebo samosudcu zaslať spis alebo jeho časti aj inému súdu, aby sa tam mohlo do nich nazrieť. Úkon je spoplatnený podľa osobitného zákona. (odkaz na zákon o súdnych poplatkoch) 

§ ...
Požičiavanie spisov

           (1) Súdne spisy sa požičiavajú na písomnú žiadosť, s výnimkami uvedenými v odstavci 2, súdom, súdnym komisárom a iným justičným zložkám, ďalej prokurátorovi, orgánom polície a v odôvodnených prípadoch tiež iným štátnym orgánom. Pri požičiavaní spisu sa urobia vhodné opatrenia, aby sa zachovalo štátne, hospodárske a služobné tajomstvo.

           (2) Spisy v trestných veciach možno požičať iba súdu, súdnemu komisárovi, prokurátorovi, ministerstvu, orgánu polície a ďalej Zboru väzenskej a justičnej správy (ďalej len ZVJS), pokiaľ jeho orgány konajú vo veci vyhľadávania; len vo výnimočných, zvlášť odôvodnených prípadoch môžu byť požičané aj iným orgánom (napr. miestnym, okresným úradom na účely priestupkového konania).

           (3) Spisy iných súdov sa môžu požičať len vtedy, ak tvoria súčasť (prílohu) súčasne požičaného vlastného spisu.

           (4) O požičiavaní spisov, aj keď sú uložené v spisovni, rozhoduje predseda senátu (samosudca); ak nejde o požičiavanie spisov súdu, prokurátorovi, orgánu polície alebo orgánu ZVJS, rozhodne o požičaní trestných spisov predseda súdu, ktorý si v obzvlášť závažných prípadoch vyžiada súhlas ministerstva. Požičané spisy sa zasielajú poštou vždy doporučene.

           (5) Žiadosť o požičanie spisu sa zaradí do vyžiadaného spisu a tvorí jeho súčasť. Prípis, ktorým sa predkladá spis orgánu, ktorý si ho vyžiadal, tvorí súčasť spisu vyžadujúceho orgánu.

           (6) Pred požičaním spisu alebo jeho predložením vyššiemu súdu (§ 54), preskúma vedúci súdnej kancelárie, či spis je riadne usporiadaný a či sú v trestných veciach vykonané všetky neodkladné úkony vykonávacieho konania.

§ ...
Vydávanie odpisov listín a potvrdení zo  spisu

           (1) Po zaplatení súdneho poplatku možno vydať potvrdenie o skutočnostiach známych zo spisu, vydať odpis niektorej písomnosti alebo za náhradu vecných nákladov jej fotokópiu. Úhrada vecných nákladov za vyhotovenie fotokópie sa určí podľa vyhlášky Ministerstva financií Slovenskej republiky č. 481/2000 Z.z. o podrobnostiach úhrady nákladov za sprístupnenie informácií. Niekomu inému než účastníkovi, resp. jeho právnemu zástupcovi možno vydať potvrdenie, odpis  alebo fotokópiu len so súhlasom zákonného sudcu alebo súdneho úradníka povereného podľa rozvrhu práce.

           (2) Zamestnanec súdu, ktorý vyhotovuje odpis alebo fotokópiu písomnosti vykoná v spise úradný záznam, ktorý sa zakladá do spisu.

§ ...
Dočasné uloženie spisu a odovzdanie spisu do súdneho archívu
 
           Náležitosti, ktoré je potrebné vyznačiť na spisovom obale a úkony, ktoré je potrebné pri odovzdaní spisu do súdneho archívu, alebo pri jeho dočasnom uložení po skončení konania do príručného archívu oddelenia, sa riadia samostatnou inštrukciou. 

§ ...
Úschova nevybavených spisov

           Pokiaľ spisy nie sú vybavené, uschovávajú sa v súdnom oddelení, a to oddelene podľa jednotlivých druhov agendy; pritom sa usporiadajú spravidla podľa registrových čísel. Spisy, v ktorých sú určené pojednávania, výsluchy, alebo v ktorých plynú lehoty a pod., sa ukladajú zvlášť roztriedené podľa dátumov, kedy sa spisy budú potrebovať.

§ ...
Úschova vybavených spisov

           (1) Spisy vybavených vecí, v ktorých už nie je potrebné žiadne ďalšie opatrenie, sa odovzdajú na úschovu do spisovne, pokiaľ ministerstvo neurobí o ich úschove iné opatrenia.

           (2) So spismi trestných vecí sa odovzdajú do spisovne aj vyšetrovacie zväzky. Spis o návrhu na obnovu trestného konania, zapísaný vo všeobecnom registri Nt, sa založí do spisu o trestnej veci, v ktorej sa pôvodne rozhodlo, označí sa číslom listu, zapíše sa do spisového prehľadu a s týmto spisom sa uschová, aj keď o návrhu na obnovu rozhodoval iný súd. 

           (3) V každej právoplatne skončenej veci sa musí vykonať spisová a poplatková kontrola, dá sa pokyn na založenie spisu do spisovne, určenie lehoty skartácie a určenie vyňatia písomnosti zo skartácie. Pri tejto kontrole treba zistiť, či sa vylúčili a vrátili pripojené spisy, či sa vydali účastníkom doklady a iné prílohy, upravilo a vyplatilo svedočné, znalečné a tlmočné, odmena notára, vrátili sa preddavky alebo ich zvyšky, zaplatila, prípadne či sa predpísala náhrada trov konania (vrátane súdnych poplatkov). vo veciach obchodného registra sa poplatková kontrola vykoná po každom právoplatnom skončenom podaní o jednotlivom návrhu a jej výsledok sa vyznačí na vnútornú stranu spisového obalu s uvedením spisovej značky.

           (4) Poplatkovú kontrolu a likvidáciu znalečného a tlmočného vykonáva predseda senátu (samosudca) alebo súdny tajomník. V ostatných prípadoch vykoná spisovú kontrolu vedúci súdnej kancelárie. Rok skartácie a číslo listu vyňatého zo skartácie vyznačí predseda senátu (samosudca) alebo súdny tajomník.

           (5) Vykonanie poplatkovej a spisovej kontroly sa vyznačí na každom spisovom obale doložkou tohto znenia: „Poplatkovo a spisovo preverené dňa...“. Doložku podpíše zamestnanec, ktorý vykonal poplatkovú kontrolu a spisovú kontrolu. Bez tejto doložky sa nesmie spis uložiť do spisovne.

§ ...
Vyznačenie spisov odovzdaných do spisovne

           (1) Odovzdanie spisov do spisovne vyznačí vedúci súdnej kancelárie v poznámkovom stĺpci príslušného registra poznámkou „spisovňa“ a „ukladací znak“ spravidla pečiatkou. Táto poznámka sa prečiarkne, ak sa konanie vo veci obnoví, alebo spis sa dostane inak znova do obehu.

           (2) Na obale spisov, ktoré sa odovzdajú do spisovne, sa vyznačí perom alebo pečiatkou rok odovzdania, vyplní sa ukladacia značka, vyznačí sa skartačný znak a lehota.

           (3) Ak je tu niektorý z dôvodov, pre ktorý by spis alebo jeho časť boli podľa ustanovení skartačných pravidiel vylúčené zo zničenia, tieto na pokyn predsedu senátu (samosudcu) vedúci súdnej kancelárie uloží do samostatného obalu, ktorý sa odovzdá do ústrednej spisovne.

§ ...
Evidencia spisov odovzdaných do spisovne

           O spisoch, registroch a ostatných evidenčných pomôckach odovzdaných do spisovne sa vedie „Preberací zoznam spisov odovzdaných do ústrednej spisovne“. V zozname sa uvedie v prvom stĺpci poradové číslo, v druhom stĺpci obsah písomnosti, v treťom stĺpci ukladacia značka, v štvrtom stĺpci skartačný znak a skartačná lehota, v piatom stĺpci množstvo, v šiestom stĺpci sa uvedie rok vzniku spisu a v poslednom stĺpci poznámka. Prevzatie spisov potvrdí vedúci spisovne s uvedením dátumu prevzatia. Obdobne sa postupuje pri odovzdávaní registrov a ostatných evidenčných pomôcok do spisovne § 31 ods. 2.

§ ...
Spisovňa

           Spisovňa je spoločná pre všetky súdne oddelenia a pre súdnu správu. Pre oddelenia umiestnené v inej budove možno zriadiť osobitnú spisovňu.

§ ...
Usporiadanie spisovne

           (1) V spisovni sa uschovávajú spisy, registre, zoznamy a iné pomôcky oddelene podľa druhov agendy a podľa ročníkov; ak sú v nej uložené i spisy zrušených súdov a štátnych notárstiev, uschovávajú sa spisy oddelene. Spisy sa ukladajú v číselnom poradí podľa registrov alebo iných pomôcok, ktoré sa o nich vedú; priehradky, v ktorých sú uložené, sa označia príslušnými nadpismi. Spisy, ktoré boli odovzdané do spisovne, sa ukladajú podľa Smernice MS SR č. 2047/1996 podľa ročníkov a ukladacích znakov.

           (2) O uloženom spisovom materiály sa zostaví „Zoznam uložených spisov a evidenčných pomôcok“. V zozname sa uvedú spisy oddelene podľa jednotlivých súdov, prípadne štátnych notárstiev, druhov agendy a podľa ročníkov, uvedie sa počet ich bežných čísel a tvrdých obalov, ak sú v nich vložené s označením miesta uloženia spôsobom umožňujúcim rýchle vyhľadanie spisov. Na každom ročníku sa vyznačí konečný rok úschovy. Tento zoznam sa uloží v spojenom vecnom správnom spise „Skartácia“; jeho odpis prevezme vedúci spisovne, ktorý zoznam bežne doplňuje. O uložených spisoch sa vedie v spisovni prehľadný plán.

           (3) Na miesto spisov, o uložení ktorých urobilo ministerstvo iné opatrenie (§ 62 ods. 1), sa vloží lístok s odkazom na toto opatrenie. Súčasne sa urobí poznámka v príslušnom registri.

§ ...
Vyhľadávanie spisov zo spisovne

           (1) Zo spisovne sa môžu vydať spisy len za súčinnosti zamestnanca spisovne a len na riadne vyplnené a vedúcim súdnej kancelárie podpísané trojdielne tlačivo (vzor č. 46 k. por.). Prvý diel tohto tlačiva (žiadanky) tvorí lístkový zoznam vydaných spisov, usporiadaný podľa spisových značiek, druhý diel (žiadanky) sa založí do spisu a tretí diel (potvrdenka) sa ukladá na miesto vydaného spisu.

           (2) Pracovník spisovne prezrie lístkový zoznam aspoň raz za pol roka a vyžiada si z jednotlivých oddelení spisy požičané pred časom dlhším než pol roka; na príslušnej žiadanke lístkového zoznamu vyznačí, kedy sa spis vyžiadal z oddelenia späť. 

           (3) Pri vrátení spisu sa príslušná žiadanka z lístkového zoznamu vyradí; potvrdenka sa vráti príslušnému oddeleniu.

           (4) Ak žiada vedúci súdnej kancelárie o vydanie spisu preto, že sa má pokračovať v konaní pod novou spisovou značkou, založí sa žiadanka i potvrdenka na miesto vydaného spisu, na žiadanke sa vyznačí tiež nová spisová značka.

           (5) O zmene zamestnanca povereného vedením spisovne spíše vedúci správy súdu zápisnicu, v ktorej uvedie celkový stav spisovne a spôsob uloženia spisov. Zápisnicu podpíše vedúci správy súdu, doterajší a novopoverený zamestnanec spisovne.

§ ...
Rekonštrukcia spisu

           (1) Rekonštrukcia  spisu sa vykoná na návrh alebo aj bez návrhu v prípade, ak sa spis celkom alebo čiastočne zničil alebo stratil. 
 
           (2) Súd vykoná rekonštrukciu spisu podľa záznamov v súdnych registroch, vyhotoví zápisnicu, v ktorej uvedie dátum každého pojednávania, dátum rozhodnutia vo veci, údaje o opravnom prostriedku a o spôsobe jeho vybavenia. Zároveň vyhotoví overené odpisy svojho rozhodnutia a iných písomností, dokladov od iného súdu, štátneho orgánu alebo inej inštitúcie.      Na overené odpisy rovnopisov uvedie doložku, že odpis nahrádza zničenú alebo stratenú listinu.
 
           (3) Z dôvodu vykonávanej rekonštrukcie  spisu súd môže požiadať tretie osoby, účastníkov konania alebo  ich zástupcov, aby predložili rovnopisy podaní, odpisy rozhodnutí a iné písomnosti, ktoré im súd po vyhotovení odpisu vráti.
 
           (4) V prípade, ak nemožno získať potrebné údaje pre rekonštrukciu  spisu postupom podľa odsekov 2 a 3, súd vykoná šetrenie za účelom osvedčenia konania, vypočuje  účastníkov konania, zabezpečí vyjadrenia od svedkov, znalcov, prípadne vykoná iné osvedčenia. Výsledok šetrení zapíše do zápisnice o rekonštrukcii.
 
           (5) Zápisnica o rekonštrukcii je záznam, ktorý  nahrádza listiny, najmä rôzne podania, zápisnice o pojednávaní a prílohy.

§ ...
Skartácia spisov
 
           Skartácia spisov uložených v spisovni sa vykonáva podľa skartačného poriadku uvedeného v prílohe ... .

Povinnosti zamestnancov súdu pri vedení spisu
§ ...

           (1) Asistent sudcu, ktorý prevzal v oddelení od zamestnancov podateľne  spis, je zodpovedný za tvorbu a dodržanie obsahových náležitostí  spisu od začatia súdneho konania až do jeho skončenia.
 
           (2) Po prevzatí spisu z podateľne asistent skontroluje správnosť údajov zapísaných v podateľni do elektronického registra zamestnancom podateľne. V prípade zistenia chýb, opraví v elektronickom registri pisárske chyby  alebo  údaje na spisovom obale, vloží do spisu spisový prehľad, potvrdenie o prevzatí podania, prílohovú obálku, zoznam poplatkov a trov konania, zoznam pripojených spisov, očísluje strany podľa poradia, vyznačí lustráciu na prvej strane podania, založí viazanie spisu, začne viesť spisový prehľad a vykonávať administratívne práce a úkony spojené s prípravou spisu na určenie termínu pojednávania vo veci. Pri prvom úkone zo strany súdu voči účastníkovi, ktorý nepodal návrh na začatie konania, mu asistent odošle aj rovnopis potvrdenia o prevzatí veci. Rovnopis potvrdenia o prevzatí veci pri prvom úkone súdu odošle asistent všetkým účastníkom aj v prípade, že podanie došlo na súd poštou.
 
           (3) Asistent v práci postupuje samostatne. Ak je spis  administratívne pripravený tak,  že je v ňom možné určiť  termín  pojednávania, predloží  spis poverenému zamestnancovi súdneho oddelenia. Ďalšie úkony v spise vykonáva na základe pracovných príkazov povereného zamestnanca súdneho oddelenia, prípadne toho, komu bola vec pridelená na konanie a rozhodnutie.
 
           (4) Asistent je počas celej doby vybavovania spisu zodpovedný za to, že spis sa aj fyzicky nachádza u toho subjektu, ktorý je v elektronickom programe označený ako držiteľ súdneho spisu.
 
           (5) Asistent po skončení konania vykonáva úkony potrebné na odovzdanie spisu do súdneho archívu alebo na uloženie spisu do príručného archívu. Po ich ukončení predloží spis poverenému zamestnancovi súdneho oddelenia.
 
§ ...
 
           (1) Poverený zamestnanec súdneho oddelenia dohliada na to, aby spisy súdneho oddelenia,            za ktorých chod zodpovedá, boli zakladané a vedené od začatia súdneho konania až po jeho skončenia v súlade s touto vyhláškou.  Po skončení súdneho konania každý spis poplatkovo preveruje a vydáva príkaz na jeho odovzdanie  do súdneho archívu alebo  na jeho dočasné uloženie do príručného archívu súdneho oddelenia.
 
           (2) Ak súdny úradník vybavuje vec, o ktorej sa vedie spis, administratívne sám, je povinný              pri jeho vedení postupovať v súlade s touto vyhláškou.
 
           (3) Poverený zamestnanec súdneho oddelenia je vo príslušnom oddelení zodpovedný za to, že údaje o spise uvedené v elektronickom registri sú aktuálne zhodné s obsahom spisu. Rovnakú zodpovednosť má aj v spisoch, ktoré sám vybavuje.

Spoločné ustanovenia

§ ...

           Za dodržanie a kontrolu formálnych náležitostí obsahu spisu, za jeho správne administratívne  vedenie a za dodržiavanie tejto inštrukcie od založenia spisu až po jeho odovzdanie do súdneho archívu alebo do jeho dočasného uloženia do príručného archívu zodpovedá na súde vždy ten súdny zamestnanec, ktorý dáva príkaz na odovzdanie spisu do súdneho alebo príručného archívu. 

§ ...

           (1) Tlačivá a formuláre používané ako listiny zo súdov sú definované v aplikácii Podateľňa –registre  a ďalších softwarových aplikáciách schválených ministerstvom spravodlivosti.

           (2) Za účelom dodržiavanie jednotnej formy úradných výstupov zo súdov a jednotnej formy listín o podstatných úkonoch, ktoré súdy vykonávajú počas súdneho konania a sú súčasťou  spisu, sú súdy povinné používať  tlačivá a formuláre, ktoré sú označené v aplikácii Podateľňa – registre, ktorých zoznam tvorí prílohu č. ... .
 
           (3) Ostatné tlačivá a formuláre, ktoré sú v ponuke aplikácie Podateľňa – registre  a sú uvedené v prílohe č. ... môžu súdy používať v ich definovanej podobe najmä vtedy, ak sú určené aj na vonkajší výstup zo súdu.
 
           (4) Ak súdy pri používaní  tlačív a  formulárov  zistia, že tieto formuláre neobsahujú všetky potrebné náležitosti, nie sú v súlade s platným právom alebo majú inú vadu, oznámia to   ministerstvu spravodlivosti. 

           (5) Aktualizáciu formulárov vykonáva Ministerstvo spravodlivosti Slovenskej republiky na základe legislatívnych zmien.

§ ...

           Predsedova súd je povinný kontrolovať dodržiavanie § ... a ... sudcami a  inými zamestnancami uvedenými.

Š t v r t á   h l a v a
Agenda správy súdov

§ ..

           Pre kancelárske práce spojené s vybavovaním agendy správy súdu sa primerane použijú ustanovenia prevej až tretej hlavy tretej časti vyhlášky.

§ ...
Evidenčné pomôcky pre agendu správy súdov

           (1) Pre správu súdov sa vedú a používajú tieto evidenčné pomôcky

a)	správny denník,
b)	menný zoznam, ak to vyžaduje rozsah agendy.

           (2) Okrem evidenčných pomôcok uvedených v odseku 1 sa vedú na okresných súdoch aj tieto evidenčné pomôcky

a)	kniha rozvrhov práce,
b)	lehotník občasných výkazov a správ,
c)	zoznam znalcov a tlmočníkov,
d)	kalendár alebo diár,
e)	evidencia potvrdeniek o platení,
f)	evidencia oprávnení podľa § 21 ods. OSP,
g)	odpis príslušného oddielu rozvrhu krajského súdu podľa § 175 OSP,

§ ...
Tvorenie, evidencia a ukladanie správnych spisov

           (1) Pokiaľ sa ďalej neustanovuje inak, zapíše poverený zamestnanec došlé písomnosti do správneho denníka, a to bežne za sebou. Každá písomnosť sa zapíše vždy pod novým číslom, nie však vtedy, ak sa týka vec, ktorá bola už do správneho denníka zapísaná.

           (2) Číslo konania písomnosti sa skladá z označenia a poradového čísla správneho denníka a z posledných dvoch číslic letopočtu. Číslo konania sa vyznačí v pravom hornom rohu písomnosti a uvedie sa aj an všetkých prílohách.

           (3) Všetky písomnosti, ktoré sa týkajú tej istej veci alebo toho istého zamestnanca, dostanú pridelené číslo konania a vložia sa do spisového obalu spojeného vecného spisu, prípadne osobného spisu.

§ ...
Tvorenie spojených vecných spisov a osobných spisov

           Spojený vecný spis a osobný spis sa tvorí podľa čísla konania prvej došlej písomnosti. Toto číslo konania je vedúcim číslom spisu a vedie sa pod ním celý spis až do úplného skončenia. Spojené vecné spisy sa tvoria podľa hesiel uvedených v prílohe č. ... .

§ ...
Spojené vecné spisy

           (1) Ak sa zasiela ktorejkoľvek justičnej zložke nejaká písomnosť, ktorá sa má založiť do spojeného vecného spisu, vyznačí sa vždy na prvej strane takejto písomnosti pod adresou príslušné heslo. Pritom sa nesmú v jednej písomnosti spájať veci, ktoré podľa svojho obsahu patria do rôznych spojených vecných spisov. Pod heslom sa uvedie bližšie označenie veci a na ďalšom riadku počet príloh spojených k písomnosti.

           (2) Na vonkajšej strane spisového obalu sa vyznačí heslo prípadne bližšie označenie veci a vedúce číslo spisu. NA vnútornej strane spisového obalu sa jednotlivé vložené písomnosti vedú v evidencii s uvedením roka, kedy písomnosť došla alebo vznikla a Ďalej čísla, pod ktorými sa vec zapísala v správnom denníku a číslo listu.
 
           (3) Spojený vecný spis sa vedie pre každý rok osobitne. Ak sa zakladá nový spis, uvedie sa na spisovom obale nového spisu jeho nové vedúce číslo. Týmto vedúcim číslom je číslo vybavovania prevej písomnosti založenej do nového spisu. Okrem tohto sa na obale v zátvorke uvedie číslo predchádzajúceho spisu (pôvodné vedúce číslo). Pôvodné vedúce číslo sa vyznačí v zátvorke aj v poznámkovom stĺpci správneho denníka, a to pri čísle prevej písomnosti založenej do nového spisu.

           (4) Spojené vecné spisy sa ukladajú v kancelárii správy súdu usporiadané podľa abecedy a hesiel.
§ ...
Osobné spisy

           (1) Osobné spisy sa označia menom a priezviskom zamestnanca, ktorého sa týkajú. Na vonkajšej strane spisového obalu s vyznačí meno a priezvisko zamestnanca a vedúce číslo spisu.

           (2) Vedúcim číslom spisu je číslo prvej došlej písomnosti; pod ním sa spis vedie do úplného skončenia.

§ ...
Zberné spisy

           (1) Z písomností rovnakého obsahu, ktoré sa týkajú tej istej veci a majú sa spoločne vybaviť (napr. hromadné výkazy, správy a pod.) sa utvoria zberné spisy. Do správneho denníka s v takom prípade zapíše len prvá vo veci došlá písomnosť a všetky ďalšie sa k nej len pripoja.

           (2) Zberné spisy sa vkladajú do obalu z mäkkého papiera a ukladajú sa podľa čísel, pokiaľ nie sú súčasťou spojeného vecného spisu. Na prednej strane obalu sa uvedie číslo konania prevej písomnosti, ktoré došla k tejto veci.

§ ...
Podanie menšej dôležitosti

           (1) Písomnosti, z ktorých nemožno utvoriť spojený vecný spis podľa hesla, osobný spis, ani spis zberný, vkladajú sa do obalu z mäkkého papiera podľa čísel denníka a vkladajú sa do spoločného vecného súpisu pod heslo „Rôzne“.

           (2) Podanie menšej dôležitosti (napr. celkom jednoduché a nepodstatné oznámenia), tlačivá a formuláre, s výnimkou formulárov prísne zúčtovateľných a pod. sa nezapisujú ani do správneho denníka.

           (3) Okruh nezapisovaných písomností určí predseda súdu podľa osobitných podmienok pracoviska. Nezapisované písomnosti sa len pripoja k predchádzajúcim spisom a ak takéto spisy nie sú, ukladajú sa v osobitnom obale v časovom poradí a po uplynutí bežného roka sa zničia.

§ ...

           (1) Správne spisy sa ukladajú v uzamykateľnej skrini.

           (2) O tvorení a evidencii spisov o sťažnostiach a oznámeniach platia osobitné predpisy.

§ ...
Úprava písomností

           (1) Písomnosti určené nadriadenému orgánu podpíše vlastnoručne zamestnanec, ktorý návrh vybavenia schválil. Predseda súdu určí, v ktorých ďalších prípadoch sa majú písomnosti vlastnoručne podpísať. V ostatných písomnostiach sa uvedie meno, priezvisko a funkcia zamestnanca, ktorý návrh schválil, na mieste určenom na podpísanie tlačiva písacím strojom sa skratkou „v.r.“, pričom sa pripojí overovacia doložka „Za správnosť vyhotovenia“, ktorú podpíše zamestnanec súdu k tomu splnomocnený predsedom súdu.

§ ...

           Spôsob podpisovania písomností, rozpočtových, štatistických výkazov a dokladov účtovnej a peňažnej povahy (šeky, nariadenia na vyplatenie súm a ostatné peňažné doklady, overenia a iné) upravujú osobitné predpisy.

§ ....

           (1) Odtlačkom okrúhlej úradnej pečiatky sa opečiatkujú

a)	všetky úradné poverenia, overenia a rozhodnutia,
b)	listiny určené do cudziny,
c)	rozhodnutia o vyberaní nepotrebného a nepoužiteľného majetku v správe štátu,
d)	splnomocnenia na zastupovanie v súdnom konaní alebo v konaní pre správnymi orgánmi,
e)	výkazy štatisticko-operatívnej evidencie,
f)	návrh plánu a rozpočtu,
g)	zmluvy
h)	dispozície v súvislosti s bežnými účtami v peňažných ústavoch,
i)	registračné doklady v investičnej výstavbe.

           (2) V prípadoch ustanovených osobitnými predpismi použije sa okrem toho ešte osemhranná úradná pečiatka, prípadne reliéfna pečiatka.

           (3) Jednotlivé okrúhle a podlhovasté pečiatky sa pri zhotovení označenia arabskými číslicami, ktoré začínajú číslom jeden a z ich evidencie musí byť zrejmé meno zamestnanca, ktorému bol pečiatka pridelená.

§ ...
Úschova ukončených spisov

           (1) Skončené spisy, v ktorých už nie je potrebné ďalšie opatrenie, sa uložia do spisovne súdu. Na obale spojených vecných spisov alebo osobných spisov, ktoré sa ukladajú do spisovne, sa vyznačí trvalo rok odovzdania spisov do spisovne a skartačný znak podľa skartačných smerníc; možno na to použiť aj pečiatky. Spojené vecné spisy sa ukladajú oddelene podľa hesiel; osobné spisy sa ukladajú podľa abecedy.

           (2) Pre ukladanie a úschovu účtovných písomností oddelene od iných písomností, platia osobitné predpisy.

Druhý oddiel
Evidenčné pomôcky

§ ...
Kniha rozvrhov prác

           Kniha rozvrhov práce sa vedie na viac rokov (najmenej na 10 rokov) tak, že sa opis rozvrhu práce založí do dosiek z tvrdého papiera a Ďalšie rozvrhy práce sa k nemu pripájajú. Opis opatrení, ktorým bola zmena vykonaná, sa pripojí k rozvrhu práce, na ktorý sa zmena vzťahuje.

§ ...
Lehotník občasných správ a výkazov

           (1) Lehotník občasných správ a výkazov je určený na evidenciu pravidelne sa opakujúcich lehôt, ktoré sú stanovené na predkladanie správ a výkazov, zoznamov, účtov pri vedení finančného hospodárenia a pod.

           (2) Lehotník sa vedie vo forme zošitia s tvrdými doskami. Je rozdelený na päť oddielov pre správy a výkazy kratšie ako jeden mesiac, mesačné, štvrťročné, polročné a ročné. Každý oddiel je na prvom liste označený príslušným nadpisom.

§ ...
Kalendár

           Kalendár alebo diár je určený na záznamy lehôt a plánovaných rokovaní, ktoré nie sp uvedené v evidencii podľa § ... v lehotník občasných výkazov a správ.

§ ...
Evidencia potvrdeniek o platení

           Potvrdenky o platení, prípadne ich úschovu, vydanie ďalších zošitov vykonávateľom alebo pokladníkom, vrátenie použitých zošitov vedie v evidencii správa súdu. Uchovávajú sa v ohňovzdornej skrini alebo v pokladnici. O tlačivách sa vedie evidencia v zošite, kde sa vychádza zo stavu zisteného inventarizáciou k 31. decembru predošlého roka.

§ ...
Evidencia oprávnení konať za právnickú osobu

           Evidencia oprávnení konať za právnickú osobu, ktoré boli udelené podľa § 21 ods. 1 OSP sa vedie formou zvláštneho zoznamu mien, kde sa okrem mena a priezviska oprávneného zamestnanca právnickej osoby, uvedie označenie právnickej osoby, ktorá ho poverila, ďalej spisovú značku,           pod ktorou je v správnom denníku udelené oprávnenie založené na súde. Uvedú sa tu aj prípadné zmeny rozsahu udeleného oprávnenia alebo jeho zánik.

§ ...
Dokumentácia

           (1) Správa súdu dbá na to, aby na súde bol náležitý prehľad 

a)	o predpisov uverejňovaných v Zbierke zákonov Slovenskej republiky a Úradnom vestníku SR,
b)	o inštrukciách a iných vnútorných predpisoch v pôsobnosti ministerstva,
c)	o uverejňovaných súdnych rozhodnutiach.

           (2) Aspoň v jednom výtlačku Zbierky zákonov SR a Ústredného vestníka SR vyznačuje zamestnanec poverený vedením evidencie platných právnych predpisov všetky zmeny publikovaných a registrovaných predpisov.

           (3) Podobne sa vedie podľa odseku 2 prehľad platných inštrukcií a iných vnútorných predpisov a ich zmien.

           (4) Evidencia súdnych rozhodnutí sa vedie podľa smerníc Najvyššieho súdu Slovenskej republiky.

§ ...
Evidencia inštrukcií a vnútorných predpisov v pôsobnosti ministerstva

          (1) Výnosy, smernice, inštrukcie a oznámenia sa uverejňujú v Zbierke inštrukcií a oznámení Ministerstva spravodlivosti Slovenskej republiky a nadobúdajú účinnosť uverejnením v tejto zbierke, pokiaľ sa neustanovuje inak. V primeraných časových obdobiach, aspoň raz za tri roky, vydáva ministerstvo prehľad všetkých platných inštrukcií a vnútorných predpisov s vecným registrom.

           (2) Evidenciu inštrukcií a vnútorných predpisov vedie správa súdu a predseda súdu dbá na to, aby sa zamestnanci súdu oboznámili s platnými predpismi a oznámeniami.

Príloha č. ...
k vyhláške č. .../2004 Z.z.

Veci zapisované do jednotlivých registrov okresného súdu

A. Register trestných vecí

1.	Do registra „T“ sa zapisuje  trestná vec, v ktorej prokurátor podal obžalobu.

Do registra T sa pod novým číslom zapíše aj vec

a)	vylúčená z inej veci,
b)	v ktorej sa povolila obnova konania, 
c)	v ktorej sa pôvodné rozhodnutie na základe sťažnosti pre porušenie zákona zrušilo a nariadilo nové prejednanie veci,
d)	ktorú prokurátor znovu predložil súdu s obžalobou po tom, keď sa mu vrátila do stavu prípravného konania na došetrenie.

V týchto prípadoch sa vyznačí vzájomný vzťah k pôvodnému zápisu v poznámkovom stĺpci  
v obidvoch zápisoch.
           
Ak je v skupinovej veci povolená obnova konania alebo ak je na základe sťažnosti pre  
porušenie zákona rozsudok zrušený len u niektorých odsúdených osôb, zapíšu sa znovu do            
registra len tieto osoby (bod 2 a 3).

2.	Register Nt obsahuje

a)	osobitné oddiely pre vec zahladenia odsúdenia,
b)	návrh na uloženie ochranných opatrení (ochranné liečenie, ochranná výchova, ochranný dohľad),
c)	návrh na povolenie obnovy konania.

Do všeobecného registra „Nt“ sa zapisuje najmä

d)	návrh na prerušenie výkonu trestu,
e)	návrh na upustenie od výkonu trestu,
f)	návrh na prepustenie z ochranného liečenia, na zmenu spôsobu ochranného liečenia, na prepustenie z ochrannej výchovy, na prepustenie z ochranného dohľadu, na upustenie z ochranného dohľadu,
g)	návrh na predĺženie ochrannej výchovy,
h)	návrh na zmenu spôsobu výkonu trestu,
i)	návrh na určenie spoločného spôsobu postupne uložených trestov, 
j)	podnet na podmienečné prepustenie podané osobami alebo právnickými osobami, ktoré nie sú na to oprávnené.

3. Do registra „Pp“ sa zapisuje

a)	návrh na podmienečné prepustenie podané prokurátorom alebo riaditeľom nápravnovýchovného ústavu, v ktorom sa vykonáva trest,
b)	návrh na podmienečné prepustenie podané záujmovými združeniami občanov, uvedené v § 4 ods. 1 Trestného poriadku,
c)	prípad, keď súd rozhoduje o podmienečnom prepustení z vlastného podnetu,
d)	žiadosť odsúdeného o podmienečné prepustenie.

Register „Pp“ vedie každý okresný súd, v ktorého obvode sa vykonáva trest odňatia slobody.

4.	Do registra „Td“ sa zapisuje žiadosť o právnu pomoc v rámci Slovenskej republiky.

5. Do registra „Tp“ (register trestných vecí prípravného konania) sa zapisuje najmä

a)	návrh na ustanovenie obhajcov,
b)	návrh na vydávanie príkazov na zatknutie, 
c)	návrh na vydávanie zatýkacích rozkazov,
d)	návrh na vzatie obvineného do väzby,
e)	nariadenie vyšetrenia duševného stavu,
f)	f)sťažnosť proti rozhodnutiu o zaistení majetku podľa § 146a Trestného poriadku,<%0>
g)	návrh na vydanie príkazu na domovú prehliadku.

6. Do registra „Tcud“ sa zapisuje

a)	konanie vo veci žiadosti cudzích orgánov o vydanie osoby zo SR do cudziny na trestné stíhanie alebo výkon trestu, 
b)	konanie o uznanie a výkon cudzieho rozhodnutia v trestnej veci,
c)	povolenie úkonov právnej pomoci podľa § 432 Trestného poriadku, 
d)	žiadosť cudzích orgánov o inú právnu pomoc v trestných veciach (doručenie písomnosti, výsluch účastníka, svedka, znalca, vykonanie iného dôkazu).

B. Register občianskoprávnych vecí

1.	Do registra „C“ sa zapisuje: 

a)	návrh na začatie konania v občianskoprávnych veciach, návrh určovací a návrh vyvolaný konaním pri výkone rozhodnutia a exekúcii v občianskoprávnej veci, <%0>
b)	návrh vyvolaný konaním o prejednanie dedičstva, 
c)	návrh v rozkaznom šekovom a zmenkovom konaní, ak sa proti platobnému rozkazu podal včas odpor alebo námietka alebo ak sa platobný rozkaz nevydal (nie vec vydaného platobného rozkazu, v ktorej je podané odvolanie proti trovám, podaný odpor oneskorene, alebo neoprávnenou osobou ani vec, v ktorej došlo k späťvzatiu návrhu),
d)	návrh na rozvod manželstva a návrh v ostatných veciach týkajúcich sa manželov a rozvedených manželov,
e)	návrh na určenie alebo zapretie otcovstva,
f)	návrh na zrušenie spoločného nájmu bytu alebo obytných miestností a návrh na ich vypratanie, iný občianskoprávny spor týkajúci sa bytu a obytných miestnosti aj nebytových priestorov, 
g)	návrh matky na úhradu nákladov spojených s ťarchavosťou, pôrodom, zakúpením výbavičky i po narodení dieťaťa,
h)	návrh na určenie, zmenu alebo zrušenie vyživovacej povinnosti k plnoletým osobám,
i)	návrh v pracovnom a obdobnom spore (spor zo zákona o štátnej a verejnej službe),
j)	návrh na ochranu osobnosti, ochranu dobrého mena právnickej osoby,
k)	spor z autorského práva,
l)	spor z poskytovania zdravotnej starostlivosti,
m)	spor z verejného obstarávania občianskoprávneho charakteru,
n)	iný spor občianskoprávneho charakteru upravený osobitným predpisom, 
o)	návrh na začatie konania o povolenie obnovy konania. Ak súd povolí obnovu konania, obnovené konanie sa vedie v súdnom registri pod pôvodnou spisovou značkou, 
p)	ak sa o veci opätovne rozhoduje na základe rozhodnutia Najvyššieho súdu SR o mimoriadnom opravnom prostriedku – dovolaní, táto vec sa vedie v súdnom registri pod pôvodnou spisovou značkou.

2.	Do registra „Cd“ (tuzemské dožiadanie v občianskoprávnej veci) sa zapisuje žiadosť o právnu pomoc tuzemských súdov v občianskoprávnych veciach (žiadosť o výsluch účastníka, svedka, sudcu, žiadosť o vykonanie iného dôkazu než výsluchu, napr. vykonanie krvnej skúšky, zabezpečenie listinného dôkazu, žiadosť o doručenie písomnosti).

3.	Do registra „Ccud“ (dožiadania cudzích orgánov v občianskych veciach a iné úkony vo vzťahu k súdu) sa zapisuje

a)	žiadosť cudzích orgánov o právnu pomoc v občianskych veciach a pod. (žiadosť o doručenie písomností, výsluch účastníka svedka, znalca, vykonanie iného dôkazu),
b)	žiadosť účastníka o poskytnutie bezplatnej právnej pomoci v cudzine. 

C. Register obchodných vecí

1.	Do registra „Cb“ sa zapisuje

a)	návrh na začatie konania v obchodných veciach, návrh určovací a návrh vyvolaný konaním pri výkone rozhodnutia a exekúcii v obchodných veciach,
b)	návrh v rozkaznom šekovom a zmenkovom konaní, ak sa proti platobnému rozkazu podal včas odpor alebo námietka alebo ak sa platobný rozkaz nevydal (nie vec vydaného platobného rozkazu, v ktorej je podané odvolanie proti trovám, podaný odpor oneskorene alebo neoprávnenou osobou, ani vec, v ktorej došlo k späťvzatiu návrhu),
c)	návrh na začatie konania, z ktorého je zrejmé, že záväzkový vzťah účastníkov, ktorý nespadá pod vzťahy uvedené v ust. § 261 Obchodného zákonníka, sa spravuje podľa písomnej dohody Obchodného zákonníka a vzťahu, ktorý vznikol pri zabezpečení záväzku z tejto zmluvy,
d)	iný návrh, ak z neho vyplýva, že je obchodného charakteru, 
e)	návrh na začatie konania o povolenie obnovy konania v obchodných veciach. Ak súd povolí obnovu konania, obnovené konanie sa vedie v súdnom registri pod pôvodnou spisovou značkou,
f)	ak sa o veci opätovne rozhoduje na základe rozhodnutia Najvyššieho súdu SR o mimoriadnom opravnom prostriedku – dovolaní, táto vec sa vedie v súdnom registri pod pôvodnou spisovou značkou,

2.	Do registra „Zm“ [zmenkové (šekové) platobné rozkazy] sa zapisuje

a)	návrh na vydanie zmenkového (šekového) platobného rozkazu,
b)	zmenkový protest, 
c)	návrh na uspokojenie pohľadávok vyplývajúcich z oddelene prevedeného záložného listu skladiskového záložného listu,
d)	návrh na uspokojovanie pohľadávok vyplývajúcich z tovarového záložného listu.

3.	Do registra „Cbcud“ (dožiadania cudzích orgánov v obchodných veciach a iné úkony vo vzťahu k súdu) sa zapisuje

a)	žiadosť cudzích orgánov o právnu pomoc v obchodných veciach a pod. (žiadosť o doručenie písomností, výsluch účastníka svedka, znalca, vykonanie iného dôkazu),
b)	žiadosť účastníka o poskytnutie bezplatnej právnej pomoci v cudzine. 

4.	Do registra „CbR“ sa zapisuje vec podľa § 68 ods. 6) Obchodného zákonníka a § 200 písm. e) Obchodného zákonníka o zrušenie spoločnosti.
5.	Do registra „Cbd“ (tuzemské dožiadania v obchodnoprávnej veci) sa zapisuje žiadosť o právnu pomoc tuzemského súdu v obchodnej veci. 

D. Register opatrovníckych vecí a vecí starostlivosti o maloletých

1.	Do registra „P“ sa zapisuje najmä

a)	návrh na úpravu práv a povinností voči maloletému dieťaťu, 
b)	úprava práv a povinností maloletého dieťaťa, 
c)	zvýšenie alebo zníženie výživného, 
d)	úprava styku, 
e)	zverenie inej osobe,
f)	pestúnska starostlivosť, 
g)	ústavná výchova, 
h)	dohľad, 
i)	osvojenie, predosvojiteľská starostlivosť,
j)	ustanovenie opatrovníka (maloletému, nesvojprávnemu), 
k)	schválenie právneho úkonu (maloletý, nesvojprávny), 
l)	vyhlásenie za mŕtveho.

2.	Do registra „PPOm“ sa zapisuje vec podľa § 75a O.s.p.; ak je návrh na vydanie predbežného opatrenia podaný v čase, keď elektronická podateľňa súdu nie je v prevádzke, službukonajúci sudca prevezme návrh, zabezpečí jeho prevzatie a vyznačenie v registri a týmto úkonom sa stáva zákonným sudcom pre vydanie predbežného opatrenia vo veci.

3.	Do registra „Ps“ sa zapisuje

a)	návrh na pozbavenie alebo vrátenie spôsobilosti na právne úkony,
b)	návrh na povolenie uzavrieť manželstvo. 

4.	Do registra „Po“ sa zapisuje vec vyhlásenia o uznaní otcovstva.

5.	Do registra „Pu“ sa zapisuje vec konania o vyslovenie prípustnosti prevzatia alebo držania v ústave zdravotníckej starostlivosti.

6.	Do registra „Pd“ sa zapisuje žiadosť o právnu pomoc tuzemských súdov vo veciach opatrovníckych a starostlivosti o maloletých.

7.	Do registra „Pcud“ (dožiadania cudzích orgánov vo veciach opatrovníckych a starostlivosti o maloletých a iné úkony súdu vo vzťahu k cudzine) sa zapisuje

a)	žiadosť cudzích orgánov o právnu pomoc vo veciach opatrovníckych a starostlivosti o maloletých apod. (žiadosť o doručenie písomností, výsluch účastníka svedka, znalca,vykonanie iného dôkazu),
b)	žiadosť účastníka o poskytnutie bezplatnej právnej pomoci v cudzine. 

E. Registre vecí správneho súdnictva

1.	Do registra „S“ sa zapisuje

a)	žaloba proti právoplatným rozhodnutiam a postupom správnych orgánov (orgánov štátnej správy, územnej samosprávy a záujmovej samosprávy, ďalších právnických osôb, pokiaľ im zákon zveruje rozhodovanie o právach a povinnostiach fyzických a právnických osôb v oblasti verejnej správy) o preskúmanie zákonnosti rozhodnutí a postupov,
b)	návrh, ktorými sú opravné prostriedky proti neprávoplatným rozhodnutiam správnych orgánov,
c)	návrh proti nečinnosti orgánu verejnej správy o vyslovenie povinnosti orgánu verejnej správy vo veci konať a rozhodnúť,
d)	návrh na ochranu pred nezákonným zásahom orgánu verejnej správy, ktorý nie je rozhodnutím,
e)	konanie vo volebných veciach.

2.	Do registra „Scud“sa zapisuje dožiadanie cudzích orgánov vo veciach správneho konania.

F. Register dedičských vecí

1.	Do registra „D“ sa zapisuje

a)	oznámenie matriky o úmrtí občana (úmrtný list),
b)	právoplatný rozsudok súdu o vyhlásení za mŕtveho,
c)	návrh na prejednanie novoobjaveného majetku podľa § 175x ods. 1) O.s.p., ak má základné náležitosti, a to: doklad o úmrtí občana a doklad o novoobjavenom majetku,
d)	podnet na prejednanie novoobjaveného majetku podľa § 175x ods. 2) O.s.p., ak ho podáva najmä súd, notár, štátny orgán, orgán územnej samosprávy, ak je pripojený doklad o úmrtí občana a o novoobjavenom majetku,
e)	návrh na obnovu právoplatne skončeného konania o dedičstve § 231 ods. 2) O.s.p.,<%0>
f)	ak sa povolila obnova konania o dedičstve, konanie sa zapíše pod starým číslom,<%0>
g)	návrh alebo podnet, ktorý smeruje k prejednaniu novoobjaveného majetku, ale neobsahuje základné náležitosti návrhu, napr. dátum úmrtia poručiteľa, doklad o smrti poručiteľa, doklad o novoobjavenom majetku,
h)	ohlásenie úmrtia, ktoré nie je dokladované úmrtným listom.

2.	Do registra „Dd“ sa zapisuje dožiadanie, ktoré sa týka dedičského konania.

3.	Do registra „Dcud“ (dožiadania do cudziny od cudzích orgánov v dedičských veciach a iné úkony vo vzťahu k súdu) sa zapisuje

a)	žiadosť cudzích orgánov o právnu pomoc v dedičských veciach a pod. (žiadosť o doručenie písomností, výsluch účastníka svedka, znalca, vykonanie iného dôkazu),
b)	žiadosť účastníka o poskytnutie bezplatnej právnej pomoci v cudzine.

G. Register vecí výkonu rozhodnutia

1.	Do registra „E“ sa zapisuje návrh na súdny výkon rozhodnutia.

2.	Do registra „Ed“ sa zapisuje žiadosť o súčinnosť.

3.	Do registra „Ecud“ sa zapisuje dožiadanie cudzích orgánov vo veci výkonu rozhodnutia.

4.	Do registra „Em“ sa zapisuje výkon rozhodnutia vo veci maloletého dieťaťa.

H. Register exekučných vecí

1.	Do registra „Er“ sa zapisuje
a)	žiadosť exekútorov o udelenie poverenia na vykonanie exekúcie,
b)	návrh exekútorov na zastavenie exekučného konania pred vydaním poverenia z dôvodu nezloženia preddavku na odmenu exekútora a na náhradu hotových výdavkov, 
c)	návrh exekútorov na zastavenie exekučného konania, ak návrh nebol opravený alebo doplnený alebo ak nebol priložený exekučný titul. 

2.	Do registra „Erd“ sa zapisuje dožiadanie v exekučných veciach.

3.	Do registra „Ercud“ sa zapisuje dožiadanie cudzích orgánov v exekučných veciach.

I. Register vecí v skrátenom konaní

Občianskoprávne skrátené konanie

Do registra „Ro“ sa zapisuje návrh na začatie konania občianskoprávnej povahy, ak sa uplatňuje právo na zaplatenie peňažnej sumy alebo právo na zaplatenie sumy, ktorá sa opiera o výpis z kníh tuzemského peňažného ústavu, ak uplatnené právo vyplýva zo skutočností uvedených navrhovateľom za predpokladu, že vydanie platobného rozkazu navrhuje navrhovateľ.

Obchodné skrátené konanie

1.	Do registra „Rob“ sa zapisuje návrh na začatie konania v obchodných veciach, ak sa uplatňuje právo na zaplatenie peňažnej sumy alebo právo na zaplatenie peňažnej sumy, ktorá sa opiera o výpis z kníh tuzemského peňažného ústavu, ak uplatnené právo vyplýva zo skutočností uvedených navrhovateľom za predpokladu, že vydanie platobného rozkazu navrhuje navrhovateľ.

2.	V registri Ro a Rob sa vyznačuje skončenie veci

a)	dňom nadobudnutia právoplatnosti vydaného platobného rozkazu, 
b)	nadobudnutím právoplatnosti rozhodnutia o odmietnutí odporu,
c)	nadobudnutím právoplatnosti rozhodnutia o trovách konania,
d)	nadobudnutím právoplatnosti rozhodnutia o zrušení platobného rozkazu a zastavenia konania,
e)	z iného dôvodu upraveného zákonom.

3.	V registri Ro a Rob sa vyznačuje skončenie veci a jej prevod do registra C, Cb v prípade:

a)	podania odporu, 
b)	rušenia platobného rozkazu pre jeho nedoručenie do vlastných rúk odporcovi,
c)	ak sa platobný rozkaz nevydal, pretože neboli splnené zákonné podmienky.

J. Register vecí súdnych úschov

Do registra „U“ sa zapisuje

a)	návrh na prijatie peňazí do úschovy,
b)	návrh na prijatie cenných papierov do úschovy,
c)	návrh na prijatie hnuteľných vecí hodiacich sa na úschovu,
d)	úschova z inej činnosti súdu

K. Register vecí umorenia listín

Do registra „UL“ sa zapisuje návrh na umorenie listín.
Príloha č. ...
k vyhláške č. .../2004 Z.z.

Veci zapisované do jednotlivých registrov Krajského súdu

Registre prvostupňovej agendy

A. Register občianskoprávnych vecí

1.	Do registra „C“ sa zapisuje každá vec, v ktorej rozhoduje podľa § 9 odsek 2) Občianskeho súdneho poriadku krajský súd ako súd prvého stupňa.

2.	Do registra „Cd“ (dožiadania v občianskoprávnych a obchodných veciach) sa zapisuje žiadosť o vykonanie dôkazu na základe požiadavky iného súdu alebo dožiadania o právnu pomoc z cudziny; do tohto registra sa zapisujú aj žiadosti účastníkov o poskytnutie bezplatnej právnej pomoci v cudzine.

3.	Do registra „Cudz“ sa zapisuje žiadosť účastníka o vyššie overenie listín podľa § 62 zákona č. 589/2003 Z. z., uznávanie vybraných cudzích rozhodnutí podľa zákona o medzinárodnom práve súkromnom a procesnom a vykonateľnosť rozhodnutí podľa § 250w Občianskeho súdneho poriadku. 

B. Register vecí správneho súdnictva

1.	Do registra „S“ sa zapisujú senátne veci týkajúce sa preskúmania rozhodnutí orgánov štátnej správy, územnej samosprávy a záujmovej samosprávy, ďalších právnických osôb, pokiaľ im zákon zveruje rozhodovanie o právach a povinnostiach fyzických a právnických osôb.

2.	Do registra „Sd“ sa zapisujú veci týkajúce sa sporov o vzájomné vyporiadanie dávky poskytnutej neprávom alebo vo vyššej výmere, než patria, medzi zamestnávateľom a príjemcom tejto dávky podľa právnych predpisov o sociálnom zabezpečení.

3.	Do registra „Sn“ sa zapisujú veci týkajúce sa sporov medzi príslušným orgánom nemocenského poistenia a zamestnávateľom o náhradu škody vzniknutej nesprávnym úradným postupom pri vykonávaní nemocenského poistenia. 

4.	Do registra „Sp“ sa zapisujú samosudcovské veci týkajúce sa správneho súdnictva.

5.	 Do registra „SaZ“ sa zapisujú veci s azylovou problematikou.

C. Register obchodných vecí

1.	Do registra „Cb“ sa zapisujú návrhy na začatie konania

a)	z právnych vzťahov súvisiacich so zakladaním a vznikom obchodných spoločností a družstiev, ak nepatria podľa § 36b písm. a) Občianskeho súdneho poriadku,
b)	z burzových obchodov a ich sprostredkovania,
c)	z právnych vzťahov vzniknutých pri zabezpečení záväzkov podľa § 9 ods. 3) písm. a) až d),
d)	z právnych vzťahov týkajúcich sa iných cenných papierov okrem zmeniek a šekov podľa zákona zmenkového a šekového. 
2.	Do registra „Cbs“ sa zapisujú návrhy na začatie konania v senátnych veciach, ak ide o spory

a)	zo vzťahov vymedzených v § 36b písm. a ) Občianskeho súdneho poriadku,
b)	z právnych vzťahov týkajúcich sa ochrany hospodárskej súťaže a nekalej súťaže, 
c)	z práv k predmetom priemyselného vlastníctva upravených osobitnými predpismi,
d)	týkajúcich sa námorných lodí, námornej plavby a právnych vzťahov s tým spojených.

3.	Do registra „Cbm“ sa zapisujú návrhy na začatie konania v samosudcovských veciach vyplývajúcich zo vzťahov vznikajúcich z medzinárodného obchodného styku právnických osôb a fyzických osôb vrátane sporov, v ktorých bola právomoc súdu Slovenskej republiky založená písomnou zmluvou účastníkov.

4.	 Do registra „Cbi“ sa zapisujú návrhy v sporoch vyvolaných konkurzom a vyrovnaním alebo súvisiacich s konkurzom a vyrovnaním.

5.	Do registra „CbPo“ sa zapisujú návrhy na nariadenie predbežného opatrenia v obchodných veciach, ktoré podal navrhovateľ samostatne podľa § 74 a nasl. Občianskeho súdneho poriadku. Návrhy na vydanie predbežného opatrenia, ktoré navrhovateľ podal spolu s návrhom na začatie konania (§ 102 Občianskeho súdneho poriadku), sa zapisujú do registra podľa návrhu a ich podanie sa vyznačuje v poznámkovom stĺpci registra.

6.	Do registra „CbsPo“ sa zapisujú návrhy ako v ods. 5 vo veciach prejednávaných v senáte.

D. Register konkurzov a vyrovnaní

1.	Do registra „K“ sa zapisujú návrhy na vyhlásenie konkurzu podľa zákona o konkurze a vyrovnaní.

2.	Do registra „V“ sa zapisujú návrhy na vyrovnanie podľa zákona o konkurze a vyrovnaní.

3.	Do registra „NcKV“ sa zapisujú iné podania okrem návrhov podľa odseku 1 a 2, vzťahujúce sa na konkurzné a vyrovnacie konanie.

4.	Na vydávanie potvrdení o tom, že žiadateľ nie je v konkurze, sa vedie register „Kp“ a kniha kolkov; do registra, ktorý sa vedie mimo elektronickej podateľne, sa zapíše dátum podania žiadosti, základný údaj o žiadateľovi a dátum vybavenia žiadosti. Register sa vedie v konkurznej kancelárii a údaje do tohto registra zapisuje každý, kto má oprávnenie vydávať potvrdenia podľa rozvrhu práce.

E. Iné registre v obchodných veciach

1.	Do registra „Zm“ sa zapisujú návrhy, ktorých predmet vyplýva zo zmenky podľa zákona zmenkového a šekového

a)	zmenkové platobné rozkazy,
b)	zmenkové protesty,
c)	námietky proti zmenkovým platobným rozkazom.
2.	Do registra „Se“ sa zapisujú návrhy, ktorých predmet vyplýva zo šeku podľa zákona zmenkového a šekového. 

F. Register trestných vecí

1.	Do registra „T“ sa zapíše každá senátna trestná vec, v ktorej prokurátor podal obžalobu (§ 17 Trestného poriadku).

2.	Do registra „T“ sa zapíše pod novou spisovou značkou aj vec

a)	ktorá bola vylúčená z inej senátnej trestnej veci na samostatné konanie,
b)	ktorá bola vrátená na nové prejednanie po zrušení rozhodnutia na základe sťažnosti pre porušenie zákona,
c)	v ktorej po vrátení veci súdom do prípravného konania prokurátor znovu podal obžalobu,
d)	po povolení obnovy konania.

             Súvislosť s pôvodným zápisom sa vyznačí v poznámkovom stĺpci.

3.	Do registra „Ntr“ sa zapíše každá všeobecná nesporová trestná vec a podania, ktoré nie je možné zapísať podľa ich obsahu do iného trestného registra.

4.	Do registra „Ntok“ sa zapíše každý návrh na povolenie obnovy konania v senátnych trestných veciach vedených v registri „T“.

5.	Do registra „Ntol“ sa zapíše každý návrh na uloženie ochrannej liečby (všetky druhy).

6.	Do registra „Ntod“ sa zapíše každý návrh na uloženie alebo prepustenie z výkonu ochranného dohľadu podľa zák. č. 448/2002 o ochrannom dohľade v platnom znení.

7.	Do registra „Ntc“ sa zapisujú návrhy prokurátora na vzatie osoby do predbežnej väzby, vydávacej väzby a rozhodnutia o prípustnosti vydania do cudziny, návrhy na uznanie cudzieho rozhodnutia a návrhy na rozhodnutie o vykonaní Európskeho zatýkacieho rozkazu. Tento register sa vedie mechanicky mimo elektronickej podateľne (počas nariadenej pracovnej pohotovosti nie je elektronická podateľňa funkčná).

8.	Do registra „Ntt“, ktorý sa vedie mechanicky, mimo elektronickej podateľne, sa zapisujú návrhy a podania orgánov justičnej polície, SIS, železničnej polície, colných orgánov, ktorých predmetom je rozhodovanie o použití informačno-technických prostriedkov, použití agenta, vyhotovovaní obrazových, zvukových alebo iných záznamov, ktoré obsahujú rôzny stupeň utajenia.

Registre odvolacej agendy

A. Register občianskoprávnych vecí

1.	Do registra „Co“ sa zapisujú všetky veci, ktoré sú zapísané na okresnom súde v registri „C“  (register občianskoprávnych vecí), ak v nich bolo podané odvolanie proti rozhodnutiu okresného súdu, a podľa druhu agendy sa nezapisujú do registrov „CoD“, „CoP“ a „CoE“.

2.	Do registra „CoD“ sa zapisujú všetky veci, ktoré sú na okresnom súde zapísané v registri „D“, ak v nich bolo podané odvolanie proti rozhodnutiu okresného súdu v konaní o dedičstve podľa tretej časti piatej hlavy Občianskeho súdneho poriadku.

3.	Do registra „CoP“ sa zapisujú všetky veci, ktoré sú zapísané na okresnom súde v registri „P“, „Ps“, „Pu“ a možno ich charakterizovať ako veci opatrovnícke a veci starostlivosti o maloletých, ak v nich bolo podané odvolanie proti rozhodnutiu okresného súdu.

4.	Do registra „CoE“ sa zapisujú všetky veci, ktoré sú zapísané na okresnom súde v registri „E“, „Er“, „Em“, ak v nich bolo podané odvolanie proti rozhodnutiu okresného súdu.

5.	Do registra „CoPom“ sa zapisujú veci, ktoré sa týkajú predbežných opatrení vydaných okresným súdom podľa § 75a Občianskeho súdneho poriadku, ak v nich bolo podané odvolanie proti uzneseniu okresného súdu. Pri vedení registra sa dôsledne sleduje dodržiavanie lehôt.

6.	Do registra „NcC“ sa zapisujú spory o príslušnosť a námietky zaujatosti, o ktorých rozhoduje nadriadený súd podľa § 16 Občianskeho súdneho poriadku v občianskoprávnej agende všeobecne, teda bez špecializácie na veci dedičské, exekučné a veci starostlivosti o maloletých.

B. Register vecí správneho súdnictva

1.	Do registra „So“ sa zapisujú veci zapísané na okresnom súde do registra „S“, ak bolo proti rozhodnutiu okresného súdu podané odvolanie.

2.	Do registra „NcS“ sa zapisujú spory o príslušnosť a námietky zaujatosti vo veciach podľa ods. 1.

C. Register obchodných vecí

1.	Do registra „Cob“ sa zapisujú všetky veci zapísané na okresnom súde do registra „Cb“, „CbR“, „Nre“, „Exre“ (agenda vecí obchodného registra, ak je podané odvolanie) .

2.	Do registra „Ncb“ sa zapisujú spory o príslušnosť a námietky zaujatosti, o ktorých rozhoduje nadriadený súd podľa § 16 O.s.p. v obchodnej agende všeobecne.

D. Register trestných vecí

1.	Do registra „To“ sa zapisujú trestné veci, ktoré sú zapísané na okresnom súde v registri „T“, ak bolo podané odvolanie proti rozhodnutiu okresného súdu.

2.	Do registra „ Tpo“ sa zapisujú veci, v ktorých bola podaná sťažnosť proti uzneseniu okresného súdu o vzatí do väzby v prípravnom konaní.

3.	Do osobitného oddielu registra podľa odseku 2) sa môžu zapisovať veci, v ktorých bola podaná sťažnosť proti uzneseniu okresného súdu o nevzatí do väzby v prípravnom konaní. Tieto veci vybavuje senát odvolacieho súdu určený rozvrhom práce pre služby v čase, keď je súdom prvého stupňa určený termín prejednania sťažnosti. Register sa vedie mimo elektronickej podateľne.

4.	Do registra „Tos“ sa zapisujú veci, v ktorých rozhoduje odvolací súd o sťažnostiach podaných po podaní obžaloby.

5.	Do registra „Nto“ sa zapisujú veci, v ktorých odvolací súd rozhoduje o sporoch týkajúcich sa príslušnosti a o námietkach zaujatosti podľa § 31 odsek 5) Trestného poriadku.

Príloha č. …
K vyhláške č. …/2004 Z.z.

Veci zapisované do jednotlivých registrov                                                         na úseku obchodného registra

1.	Do registra „Re“ sa zapisujú

a)	návrhy na zápis údajov do obchodného registra,
b)	návrhy na zápis zmeny zapísaných údajov do obchodného registra,
c)	návrhy na výmaz zapísaných údajov z obchodného registra.

2.	Do registra „Nre“ sa zapisujú námietky proti odmietnutiu vykonania zápisu.

3.	Do registra „Exre“ sa zapisujú 

a)	návrhy na začatie konania o zosúladení stavu zápisov v obchodnom registri so skutočným stavom,
b)	podnety na začatie konania o zosúladení stavu zápisov v obchodnom registri so skutočným stavom.

Príloha č. ...
k vyhláške č. .../2004

SKARTAČNÝ PORIADOK

Čl. 1
Zásady skartačného konania

           (1) Vybavené alebo vyhotovené (ukončené) písomnosti, uložené v spisovni súdu, nepotrebné pre jeho ďalšiu činnosť, sa stanú predmetom skartačného konania. /1/

           (2) Ustanovenia tohto poriadku, týkajúce sa skartačného konania, sa vzťahujú aj na špeciálnu písomnú dokumentáciu (utajované písomnosti, účtovné písomnosti, technickú dokumentáciu), s odchýlkami podľa osobitných predpisov /2/.

           (3) Vyraďovanie písomností v skartačnom konaní zahŕňa:
a)	posúdenie a rozhodnutie, že písomnosť má trvalú dokumentárnu hodnotu, a preto po uplynutí predpísanej skartačnej lehoty a po skartačnom konaní je určená do trvalej archívnej starostlivosti,
b)	posúdenie a rozhodnutie, že písomnosť nemá trvalú dokumentárnu hodnotu, a preto po uplynutí predpísanej skartačnej lehoty a po skartačnom konaní je určená na priemyselné spracovanie (zničenie).

           (4) Dozor nad vyraďovaním písomností súdu v skartačnom konaní má príslušný archívny orgán. /3/

Čl. 2
Skartačná lehota

           (1) Dĺžku úschovy (skartačnú lehotu), ako aj označenie dokumentárnej hodnoty (skartačný znak) jednotlivých druhov písomností súdu ustanovuje spisový a skartačný plán.

           (2) Skartačná lehota písomnosti určuje, po koľkých rokoch od svojho vybavenia alebo vyhotovenia (ukončenia) sa písomnosť stane predmetom skartačného konania.

           (3) Skartačná lehota písomnosti začína plynúť 1. januárom roku nasledujúcom po roku, v ktorom bola písomnosť vybavená, vyhotovená alebo ukončená. Do jej uplynutia musí zostať písomnosť uložená              v spisovni v pôvodnom registratúrnom usporiadaní.

           (4) Skartačnú lehotu súd môže v odôvodnených prípadoch predĺžiť. Skartačná lehota sa nesmie skrátiť.

Čl. 3
Skartačný znak

           (1) Na rozlíšenie dokumentárnej hodnoty sa písomnosti označujú symbolmi "A", "S", "V", ktoré sa nazývajú skartačnými znakmi. Tieto vyjadrujú, ako sa s písomnosťami naloží po uplynutí ich skartačných lehôt:
a)	skartačný znak "A" (archív) znamená, že písomnosť je určená na trvalú archívnu úschovu,
b)	skartačný znak "S" (skart) znamená, že písomnosť je určená na zničenie,
c)	skartačný znak "V" (výber) znamená, že písomnosť po uplynutí skartačnej lehoty skartačná komisia súdu posúdi a označí ju definitívnym skartačným znakom "A" alebo "S".

           (2) Skartačné znaky a lehoty sa vzťahujú iba na jedno vyhotovenie písomnosti, ktorým je u príjemcu prvopis podania a u pôvodcu prvý prieklep odoslanej písomnosti alebo jeden rozmnožený výtlačok. Všetky ostatné vyhotovenia, t. j. duplikáty a multiplikáty, ktoré pôvodca rozšíril, sa všeobecne považujú za písomnosti charakteru "S" a môžu sa navrhnúť na vyradenie, len čo nie sú potrebné na ďalšiu činnosť súdu.

           (3) Skartačný znak "A" alebo "V" je záväzný spravidla len pre písomnosti, ktoré sú uložené na tom súde, kde vznikli (tzv. vlastné písomnosti).

Postup pri vyraďovaní písomností (skartačné konanie)

Čl. 4

           (1) Vyraďovanie písomností, ktorým uplynuli skartačné lehoty, sa pripravuje v spisovni súdu.                   

           (2) Zamestnanec spisovne súdu na základe odovzdávacích zoznamov vyhotoví predbežné zoznamy písomností, ktorým uplynuli skartačné lehoty.
 
           (3) Predseda súdu vymenuje skartačnú komisiu súdu, ktorej členmi sú zástupcovia súdnych oddelení a zamestnanec spisovne. Komisia posúdi predbežné zoznamy písomností navrhovaných na vyradenie, a to   za súd ako celok. Posúdi, či uplynula potreba písomností pre činnosť súdu. Posúdi tiež písomnosti so skartačným znakom "V" a označí ich novým skartačným znakom "A" alebo "S". 
 
           (4) Podľa záverov skartačnej komisie súdu zamestnanec spisovne vyhotoví zoznam (vecných skupín) písomností, ktoré sú predmetom skartačného konania (skartačný zoznam vzor č. 1a, 1b). Člení sa na skupinu "A" a "S", v oboch skupinách sú písomnosti usporiadané systematicky podľa spisového plánu súdu. Pôvodný skartačný znak "V" sa vyznačuje v stĺpci "poznámka" pri jednotlivých položkách skartačného zoznamu. Takto vyhotovený skartačný zoznam podpíše skartačná komisia súdu.

Čl. 5

           (1) Zamestnanec spisovne vyhotoví koncept návrhu na vyradenie písomností uvedených v skartačnom zozname – skartačný návrh (vzor č. 2), ktorý postúpi príslušnému zamestnancovi                           na zaevidovanie v správnom registri súdu, vyhotovenie čistopisu (2 exempláre) a na podpis predsedovi súdu. Originál sa spolu s prílohou (skartačným zoznamom) zašle príslušnému archívnemu orgánu.3/ Kópia sa uloží na sekretariáte predsedu súdu.

           (2) Skartačné návrhy súd podáva v pravidelných intervaloch dohodnutých s príslušným archívnym orgánom. /3/

           (3) Písomnosti uvedené v skartačnom návrhu zostanú uložené v spisovni tak, aby pri odbornej archívnej prehliadke sa mohli pohotovo predložiť zástupcovi príslušného archívneho orgánu.

           (4) Poradové čísla podľa skupín "A" a "S" skartačného zoznamu zamestnanec spisovne vyznačí aj            na príslušnej ukladacej pomôcke.

Čl. 6

           (1) Príslušný archívny orgán posúdi skartačný návrh súdu a preverí jeho nadväznosť na predchádzajúce skartačné konanie. Neúplný skartačný návrh vráti súdu na doplnenie alebo prepracovanie. Posúdi ďalej dokumentárnu hodnotu písomností a vykoná odbornú archívnu prehliadku. O jej priebehu a výsledku sa vyhotoví zápisnica o skartačnom konaní (v dvoch exemplároch). Archívny orgán v nej rozhodne, či a ktoré písomnosti navrhnuté na vyradenie majú trvalú dokumentárnu hodnotu, a preto sú archívnymi dokumentmi.

           (2) Na základe zápisnice o skartačnom konaní príslušný archívny orgán vystaví pre súd jednorazové povolenie na odovzdanie písomností charakteru "S" na priemyselné spracovanie, na ktorom zberňa potvrdí ich prevzatie do výkupu.

Čl. 7

           (1) Vyradené písomnosti sa vyvedú zo spisovne súdu.

           (2) Kým príslušný archív /4/ prevezme písomnosti, ktoré boli v skartačnom konaní posúdené ako archívne dokumenty, súd sa postará o ich všestrannú ochranu a uloženie oddelene od ostatných písomností.

           (3) Príslušný archív preberá do archívnej starostlivosti ucelené súbory archívnych dokumentov alebo ich ucelené časti, uložené v označených archívnych škatuliach, protokolárne, v dohodnutej lehote. Dokladom o prevzatí archívnych dokumentov je preberací protokol. Vyhotovuje ho príslušný archívny orgán na základe odovzdávacieho zoznamu, vyhotoveného súdom. Odovzdávanie archívnych dokumentov sa uskutočňuje na náklady súdu.

Čl. 8
Zodpovednosť za správu písomností

           (1) Za správu písomností súdu, najmä za náležité a pravidelné vyraďovanie písomností, zodpovedá predseda súdu.

           (2) Za dodržiavanie ustanovení skartačného poriadku zodpovedajú všetci pracovníci súdu, v rozsahu primeranom svojim pracovným povinnostiam. Pracovník súdu pred odchodom do inej organizácie alebo na iné pracovisko súdu protokolárne odovzdá svoju nevybavenú spisovú agendu v prítomnosti predsedu súdu.

           (3) Za vedenie registrov, činnosť súdnych kancelárií a ústrednej spisovne zodpovedá vedúci súdnej správy súdu.

           (4) Za metodicko-kontrolné usmerňovanie správy písomností súdu zodpovedá dozorný úradník súdu.

           (5) Kontrolu správy písomností na súdoch vykonávajú príslušné archívne orgány /3/ poverené Ministerstvom vnútra SR.

Čl. 9
Spisový a skartačný plán

           (1) Spisový a skartačný plán je schéma na účelné systematické ukladanie vybavených/vyhotovených písomností a ich označovanie ukladacou značkou, ktorým sa zároveň pre tieto písomnosti ustanovujú skartačné znaky a skartačné lehoty.

           (2) Prehľad členenia spisového a skartačného plánu.

Agenda:	11 sekretariát predsedu súdu                 
12 ZÚ, CO, BOZ, PO, ochrany budovy                 
13 ekonomická                 
14 personálna                 
20 občianskoprávna                 
21 spisy C, Nc, Cd                 
22 spisy P, Ncú, NcP                
23 spisy Ro                 
24 spisy E, Eb, ENc                 
25 spisy D, Nd, Ns, NsA, NsB, NsC, NsD, NsF, NsG                 
26 spisy Co                 
30 trestná T, Nt, Pp, Rt, Td, NRt, Ntv, Nto, Rto, To                 
40 obchodná Cb, NcCb, Zm, K, Kv, Ncb, Rob, Cob, NcCob                 
50 správna S                 
60 obchodného registra

           (3) Prvé dvojčíslie v spisovom a skartačnom pláne označuje organizačné členenie agendy podľa organizačnej štruktúry súdu. Druhé dvojčíslie (01, 02, 03 ...) označuje poradie písomností a pripája sa za prvé dvojčíslie označujúce druh agendy (1101, 1102, 5003, 6006).

UZ 		Názov 										SZ – SL 

11 		Agenda sekretariátu predsedu súdu

1100 ¦ 1400 	Register (denník) správny (Spr)
		Register Spr ¦ sťažnosti
		Menoslov Spr 									A
1100 ¦ 1400 	Spisy Spr 									S 5
1100 ¦ 1400 	Spisy sťažnosti 	S 5
1100 ¦ 1400 	Operatívne porady predsedu súdu 						S 5
1100 ¦ 1400 	Lehotníky Spr a sťažností, kalendáre 						S 1
	1101 	Rozvrh práce súdu na kalendárny rok 						A 3

	1102 	Agenda kárnych senátov 							S 5
	1103 	Archívne knihy 								A
	1104 	Skartačné konanie (návrhy, zoznamy, protokoly)				A
	1105 	Podací denník ústrednej spisovne 						A
	1106 	Korešpondencia ústrednej spisovne 						S 5
	1107 	Žiadanky na spisy 								S 1

12 		Spisy ZÚ, CO, BOZ, PO, Ochrany budovy (Spr)

	1201 	Organizácia civilnej ochrany a obrany 						S 3
	1202 	Školenia – spisy  								S 3
	1203 	Metodické pokyny, smernice a ďaľšie pokyny pre CO 				S 3
	1204 	Príprava obyvateľstva na CO 							S 3
	1205 	Operačné plány a dokumentácia obrany 					S 5
	1206 	Metodické pokyny, smernice a iné pomôcky 
		pre hospodársko-mobilizačné  prípravy 						S 5
	1207 	Bezpečnostné opatrenia – dokumentácia  					V 5
	1208 	Písomnosti pomocnej vojenskej evidencie 					S 3
	1209 	Bezpečnosť a ochrana zdravia pri práci   		
- úrazy a výkazy 								S 5  	
- úrazy smrteľné 								A 5
	1210 	Ochrana a bezpečnosť utajovaných vecí 					V 5
	1212 	Agenda zboru väzenskej a justičnej stráže 					S 5
	1213 	Vyraďovanie a skartovanie písomností  utajovaných skutočností 		A 5

13		Ekonomická agenda (Spr)

	1301 	Rozpis počtu pracovníkov mzdových prostriedkov   		
- výkazy mesačné, štvrťročné, polročné 						S 5  
- ročné 										A 5
	1302 	Spisy o odmenách pracovníkov 							S 5
	1303 	Mzdové listy 									S 20
	1304 	Nemocenské dávky – agenda  							S 5
	1305 	Knihy pohľadávok 								S 5
	1306	 Agenda pohľadávok (po vybavení) 						S 5
	1307 	Trvalý odpis justičných pohľadávok 						S 3
	1308 	Škodová komisia 								S 5
	1309 	Inventarizačná komisia 								S 5
	1310 	Rozpočet   		
- ročný 										A 5  
- mesačný, štvrťročný, polročný 						S 5
	1311 	Rozpočtové opatrenia a regulácie 						S 5
	1312 	Agenda sociálneho fondu 							S 5
	1313 	Rozbory hospodárenia   		
- ročné 										A 5  	
- krátkodobé 									S 5
	1314 	Všeobecné smernice a pokyny 							S 5
	1315 	Služobné cesty   		
- domáce 									S 5  
- zahraničné (správy) 								V 5
	1316 	Výplatné a zálohové listy 							S 5
	1317 	Bankové doklady 								S 5
	1318 	Účtovné doklady 								S 5
	1319 	Verejné obstarávanie tovaru, služieb, práce a pod. 				S 10
	1320 	Nájomné zmluvy 								V 5
	1321 	Prevody nehnuteľného majetku 							A 5
	1322 	Dokumentácia nehnuteľností   		
(projekty, plány, pozemky a pod.) 						A 10
1323	Zmluvné vzťahy s užívaním nehnuteľností   		
(zmluvy, rozmiestnenie užívateľov, náhrady za vykurovanie, elektrinu, 
plyn, vodné a stočné,  odvoz odpadkov) 					S 5
	1324 	Vnútorné zariadenie (obstarávanie kancelárskeho zariadenia, 
odevov, talárov,  ochranných pracovných prostriedkov) 				S 5
	1325 	Inventarizácie (zápisnice)   		
- nehnuteľného majetku 							A 5  	
- hnuteľného majetku 								S 5
	1326 	Inventarizačné zoznamy 							S 5
	1327 	Vyraďovanie majetku (návrhy, zápisnice o likvidácii) 				S 5
	1328 	Opravy – doklady  								S 5
	1329 	Evidencia   		
- pohonné látky 								S 3  	
- prevádzky a opráv motorových vozidiel 					S 5
	1330 	Rezortné investície – rozpis MS SR  						S 5
	1331 	Kontrola   		
- z nadriadených orgánov 							S 5  	
- vlastná 									A 5
	1332 	Kontrola hospodárenia s prostriedkami   		
štátneho rozpočtu (ekonomická kontrola) – agenda  				S 5
	1333 	Štatistické výkazy   		
- mesačné, štvrťročné, polročné 						S 5  
- ročné 										A 10
	1334 	Štatistické prehľady 								S 10

14 		Personálna agenda (Spr)

	1401 	Pracovný poriadok súdu 							A 5
	1402 	Výkazy o stave pracovníkov   		
- mesačné, polročné 								S 5  	
- ročné 										A 5
	1403 	Výkazy o pracovnej neschopnosti 						S 5
	1404 	Osobné spisy 									V 45
	1405 	Agenda využívania pracovného času a disciplíny 				S 5
	1406 	Agenda dohôd o prácach vykonávaných mimo   		
pracovného pomeru a vedľajšej pracovnej činnosti 				S 5
	1407 	Služobné a iné preukazy, osvedčenia (po ukončení   		
pracovného pomeru) 								S 5
	1408 	Bytová agenda 									S 5
	1409 	Voľby sudcov 									S 10
	1410 	Výchova a zvyšovanie kvalifikácie pracovníkov 				S 5
	1411 	Rekreácie – agenda  								S 5
	1412 	Agenda prísediacich 								V 10
	1413 	Korešpondencia 								S 5
	1414 	Dohody o hmotnej zodpovednosti 						S 5
	1415 	Zdravotné poistenie, dôchodky, fond zamestnanosti 				S 5
	1416 	Závodné stravovanie, bufet 							S 5
	1417 	Knižnica 
- evidencia prírastkov (prírastkový katalóg) 					A 5  	
- inventarizácia a vyraďovanie 							S 5

20 		Občianskoprávna agenda (C, Nc, Cd, P, Ncú, S, E, Eb,   	
ENc, Ro, D, Nd, Ns, NsA, NsB, NsC, NsD)

2000-2600 	Registre, menoslovy 								A 75
2000-2600 	Kalendáre, lehotníky 								S 1
2000-2600 	Štatistické listy 									S 5
2000-2600 	Zo – knihy  									S 3
2000-2600 	Výkony sudcov 								S 5
2000-2600 	Overovacie knihy 								S 30

21 		Spisy (C, Nc, Cd)

	2101 	Agenda sporová a nesporová o rozvode a neplatnosti manželstva  		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75
	2102 	Zápisnice pokonávok, zmierov, v ktorých je určené  výživné 			S 30
	2103 	Dôchodková agenda  		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75
	2104 	Spisy všeobecného registra 							V 20
	2105 	Legitimácia detí  		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75
	2106 	Spisy o zabezpečení dôkazov 							S 10
	2107 	Sprostredkovanie dožiadania do cudziny a z cudziny 				S 10
	2108 	Dožiadania z iných súdov 							S 10
	2109 	Vyhlásenie za mŕtveho  		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75
	2110 	Určenie otcovstva pred súdom  		
- spisy s právoplatným rozhodnutím (2. výtlačok) 				V 20  	
- právoplatné rozhodnutie (1. výtlačok) 						S 75
	2111 	Spisy poručenské a opatrovanské, deti v rodičovskej starostlivosti, 
spisy týkajúce sa  osvojenia alebo uznania otcovstva   		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75
	2112 	Návrhy na zverenie do výchovy inej osobe ako rodičom 			S 20
	2113 	Povolenie uzavrieť manželstvo mladistvému 					S 20
	2114 	Nejasné návrhy 								S 10

22 		Spisy (P, Ncú, NcP)

	2201 	Siroty   		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75
	2202 	Pozbavenie rodičovských práv, strata spôsobilosti   		
rodičov na právne úkony  		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75
	2203 	Nariadenie ústavnej výchovy a súdneho dohľadu 				V 30
	2204 	Pestúnska starostlivosť 								V 30
	2205 	Výživné   		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok)						S 30
	2206 	Opatrovníctvo maloletých alebo nesvojprávnych osôb  		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok)						S 75
	2207 	Stanovenie opatrovníctva súdom 						V 30
	2208 	Nariadenie ústavnej liečby   		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75
	2209 	Lehotník na evidenciu veku chránencov (po uzavretí) 				S 2
	2210 	Zoznam vecí P a Nc 								S 20

23 		Spisy (Ro)

	2301 	Platobné rozkazy 								S 10

24 		Spisy (E, Eb, ENc)

	2401 	Návrhy na nariadenie výkonu rozhodnutia – exekúciu  				S 10
	2402 	Výkon rozhodnutia  				
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75

25 		Spisy (D, Nd, Ns, NsA, NsB, NsC, NsD, NsF, NsG)

	2501 	Spisy o prejednaní dedičstva (D) 						V 75
	2502 	Legalizačné zápisnice 								S 20
	2503 	Návrhy na prejednanie novoobjaveného majetku   		
a na obnovu konania 								V 20
	2504 	Súdne úschovy (depozity) 							V 20
	2505 	Umorovanie listín 								V 20
	2506 	Závety a oznámenia o závetoch 							V 75
	2507 	Spisy k vlastníckym vzťahom k nehnuteľnostiam 				V 20

26 		Spisy (Co)

	2601 	Odvolacie spisy (vzniknuté v opravnom konaní) 				S 10
30 		Trestná agenda (T, Nt, Pp, Td, Rt, NRt, Ntv, Nto, Rto, To)

	3001 	Registre, menoslovy 								A 75
	3002 	Väzobník 									S 10
	3003 	Po – lehotník  									S 10
	3004 	Kalendáre 									S 1
	3005 	Zo – knihy  									S 3
	3006 	Štatistické listy 									S 5
	3007 	Výkony sudcov 								S 5
	3008 	Trestné spisy ¦ mimoriadne tresty  		
(od skončenia výkonu trestu) 							A 30
	3009 	Trestné  		
- spisy s právoplatným rozhodnutím (2. výtlačok) 				V 20  	
- právoplatné rozsudky (1. výtlačok) 						S 75
	3010 	Spisy o zahladení odsúdenia 							S 10
	3011 	Spisy o podmienečnom prepustení 						V 20
	3012 	Rehabilitácie  		
- spisy s právoplatným rozhodnutím (2. výtlačok) 				V 30  	
- právoplatné rozhodnutia (1. výtlačok) 						S 75
	3013 	Sprostredkovanie dožiadania z iných súdov 					S 10
	3014 	Odvolacie spisy (vzniknuté v opravnom konaní) 				S 10

40 		Obchodná agenda (Cb, NcCb, Zm, K, Kv, Ncb, Rob, Cob, NcCob)

	4001 	Registre, menoslovy 								A 75
	4002 	Kalendáre 									S 1
	4003 	Zo – knihy  									S 3
	4004 	Štatistické listy 									S 5
	4005 	Výkony sudcov 								S 5
	4006 	Návrhy na výkon rozhodnutia 							S 10
	4007 	Platobné rozkazy 								S 10
	4008 	Výkony rozhodnutia  		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75
	4009 	Konkurzné spisy a spisy vyrovnávacie 						V 20
	4010 	Spisy sporové vrátane zmenkových spisov 					V 20
	4011 	Zberné spisy a odvolacie spisy 							S 10
	4012 	Neúplné návrhy 								S 10

50 		Agenda správna (S)

	5001 	Ochrana práv osobnosti  		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75
	5002 	Preskúmavanie rozhodnutí orgánov štátnej a verejnej správy  		
- spisy s právoplatným rozhodnutím (2. výtlačok) 				V 20  	
- právoplatné rozhodnutia (1. výtlačok) 						S 75

60 		Agenda obchodného registra (Sr, Sro, Sa, Pn, Po, Pš,   		
Pšn, Db, Dr, Do, Dos, Nv, Firm)

	6001 	Registre, menoslovy 								A
	6002 	Knihy výpisov 									S 30
	6003 	Knihy ¦ nahliadnutie do obchodného registra 					S 5
	6004 	Kniha Zpz (dožiadania) 							S 5
	6005 	Výkony sudcov 								S 5
	6006 	Spisy obchodného registra (návrh, uznesenie,   		
povolenie zápisu, uznesenie o výmaze z obchodného registra) 			A 30
	6007 	Zamietnuté návrhy na zápis do obchodného registra 				S 5
	6008 	Zastavenie konania (návrh, uznesenie o zastavení konania) 			S 5

                       

Vzor č. 1a

V y s v e t l i v k y:	UZ – registratúrna značka
 			SZ – skartačný znak
			SL – skartačná lehota

Podlhovastá pečiatka súdu  				Príloha k skartačnému záznamu
 							značky:
							zo dňa:

S K A R T A Č N Ý   Z O Z N A M

Skartačný zoznam – skupina „A“
Písomnosti navrhnuté na odovzdanie do

..............................................................................................................................................................
(názov príslušného archívu)

Por.                                                                	Časový                          	    SZ
č.  	UZ    	Obsah písomností            	rozsah           Množstvo 	    SL     Poznámka

Vzor č. 1b

V y s v e t l i v k y:	UZ – registratúrna značka
 			SZ – skartačný znak
			SL – skartačná lehota

Podlhovastá pečiatka súdu 		Príloha k skartačnému  záznamu
 							značky:
							zo dňa:

S K A R T A Č N Ý   Z O Z N A M

Skartačný zoznam – skupina „S“
Písomnosti navrhnuté na odovzdanie do

..............................................................................................................................................................
(názov príslušného archívu)

Por.                                                                	Časový                          	    SZ
č.  	UZ    	Obsah písomností            	rozsah           Množstvo 	    SL     Poznámka

Vzor č. 2

Návrh na vydanie písomností

4. spisu: 							Dátum
  								Adresa príslušného archívu:

Vec: Skartačné konanie – návrh na vydanie písomností

           Na základe vyhlášky Ministerstva spravodlivosti Slovenskej republiky č. .../2004 Z.z. o spravovacom a kancelárskom poriadku pre okresné súdy, krajské súdy a Špeciálny súd a podľa skartačného plánu – číslo, dátum .....................................................................................
Uvádzame v pripojenom skartačnom zozname písomnosti pochádzajúce z činnosti nášho súdu (prípadne z činností ......................................................................), ktoré uplynutím príslušných skartačných lehôt sú predmetom skartačného konanie.

           Navrhujeme ich vyradiť takto:

-	písomnosti skupiny „A“, ........... položiek z rokov 20.. – 20.., odovzdať do trvalej archívnej starostlivosti Vášho archívu,
-	písomnosti skupiny „S“ dať na zničenie ako zbernú surovinu.

           Do týchto dvoch skupín sme roztriedili aj písomnosti pôvodne označené skartačným znakom „V“. Písomnosti sú uložené v našej ústrednej spisovni.

           Z hľadiska pracovného, správneho a právneho všetky tieto písomnosti už nie sú potrebné  pre činnosť nášho súdu ani pre daňovú kontrolu. Žiadame Vás o posúdenie nášho návrhu a jeho schválenie 

Odtlačok podlhovastej pečiatky súdu
a podpis predsedu súdu

 

Príloha č. ... 
k vyhláške č .../2004 Z.z.

Prehľad registrov súdov a používané skratky

A. Okresný súd

T	C	Cb	P	S	D	E	Er	Ro	Rob	U	UL	
T	C	Cb	P	S	D	E	Er	Ro	Rob	U	UL	
Nt	Cd	Zm	PPOm	Scud	Dd	Ed	Erd					
Pp	Ccud	Cbcud	Ps		Dcud	Ecud	Ercud					
Td		Cbr	Po			Em						
Tp		Cbd	Pu									
Tcud			Pd									
			Pcud									

B. Krajský súd

1.	prvostupňová agenda

Civilná	Správna	Obchodná	Konkurz	Iná obchodná	Trestná	
C	S	Cb	K	Zm	T	
Cd	Sd	Cbs	V	Se	Ntr	
Cudz	Sn	Cbm	NcKV		Ntok	
	Sp	Cbi			Ntol	
	Saz	CbPo			Ntod	
		CbsPo			Ntc	
					Ntt	

2.	Odvolacia agenda
Civilná	Správna	Obchodná	Trestná	
Co	So	Cob	To	
CoD	NcS	Ncb	Tpo	
CoP			Tos	
CoE			Nto	
CoPom				
NcC				

Príloha č. ...
k vyhláške č. .../2004 Z.z.

tlačivá a formuláre v aplikácii Podateľňa – registre,                                               ktoré sú súdy povinné používať

1. Predvolanie na pojednávanie
2. Zápisnica o pojednávaní
3. Zoznam pojednávaní
4. Rozsudok
5. Platobný rozkaz
6. Výzva na zaplatenie súdnych poplatkov
7. Poverenie na vykonanie exekúcie
8. Uznesenie o ustanovení opatrovníka
9. Uznesenie o ustanovení znalca
10. Uznesenie o priznaní oslobodenia  od zaplatenia súdneho poplatku
11. Uznesenie o uložení povinnosti   odstrániť vady podania
12. Predkladacia správa pre krajský súd
13. Odmietnutie odvolania z dôvodu nedodržania lehoty 
14. Výzva na oznámenie výšky zárobku
15. Sľub opatrovníka
16. Uznesenie o zastavení konania
17. Hlásenie o rozvode manželstva pre matriku
18. Oznámenie platiteľovi mzdy
19. Uznesenie o zrušení platobného rozkazu
20. Uznesenie o nariadení výkonu rozhodnutia predajom hnuteľných vecí